
	讻讬讜谉 讚讗驻砖专 诇诪讬注讘讚 讻砖诪讜讗诇 诪讛讬诪谞讬. 讛拽砖讛 专讬讘''讗 转专讜诪转 诪注砖专 讚诇讗 讗驻砖专 诇讛讜 诇诪讬注讘讚 讻砖诪讜讗诇 诇讬讙讝讜专 讜转讬专抓 专''讬 讚诪''诪 讗诪转 讛讜讗 砖讙讝专讜 讗祝 注诇 讙讬讚讜诇讬 转专讜诪讛 讙讚讜诇讛 讜专讜爪讛 诇驻专砖 讟注诐 讘讻讜诇谉: 讜诪讛专''诐 讗诪专 讚转专讜诪转 诪注砖专 诪讛讬诪谞讬 讛诇讜讬诐 讚讗讬谉 谞讜转谞讬谉 诪注砖专 讗诇讗 诇讞讘专讬诐 讜专讬讘''讗 转讬专抓 讚讗讜转谉 砖讛讬讜 讞砖讜讚讬诐 诇讗 讛讬讜 诪驻专讬砖讬谉 讻诇诇 讻讚讗诪' 讘住讜讟讛 讜讞讘专讬诐 砖讛讬讜 诪驻专讬砖讬诐 诪讛讬诪谞讬 [转讜住 讬砖谞讬诐]: 讚讬诇诪讗 诪砖讛讬 诇讬讛 讙讘讬讛 讜讗转讬 讘讬讛 诇讬讚讬 转拽诇讛. 驻讬' 讘拽讜谞讟专住 讜诇讻讱 讙讝专讜 讚讗驻讬' 讬讝专注谞讛 讚讛讜讬 讟诪讗讛 讜拽砖讛 诇专''讬 讚讗诪专 讘讛讚讬讗 讘驻专拽 讻诇 砖注讛 (驻住讞. 诐 讚祝 诇讚. 讜砖诐) 砖转讬诇讬 转专讜诪讛 讟诪讗讛 讟讛讜专讬诐 诪诇讟诪讗 讜讗住讜专讬谉 诪诇讗讻讜诇 驻讬' 诇讝专讬诐 讻讚诪驻专砖 讛转诐 讗诇诪讗 诇讻讛谞讬诐 砖专讬 讜讬''诇 讻讬讜谉 讚讗讬谉 谞讗讻诇讬谉 诇讝专讬诐 诪砖讜诐 专讬讜讞 驻讜专转讗 砖诪讟讛专讬谉 诇讗 诪砖讛讬 讙讘讬讛 讜讛讗 讚讛讻讗 讞讬讬砖讬谞谉 诇转拽诇讛 讜讘住驻''拽 讚驻住讞讬诐 (讚祝 讻:) 讗诪专讬 讘''讛 转注砖讛 讝讬诇讜祝 讗讬讻讗 诇诪讬诪专 讚讛讻讗 诪讜讚讜 讘''讛 讚驻注诪讬诐 砖爪专讬讱 诇讛砖讛讜转 砖谞讛 砖诇讬诪讛 注讚 讝诪谉 讝专讬注讛: 注诇 驻转谉 讜砖诪谞谉 诪砖讜诐 讬讬谞谉. 讛拽砖讛 专讬讘''讗 诪''砖 砖讛讞诪讬专讜 讟驻讬 讘讬讬谉 诇讗住讜专 讘讛谞讗讛 诪驻转 讜砖诪谉 讜转讬专抓 诪驻谞讬 砖讛讬讬谉 诪砖诪讞 讗诇讛讬诐 讜讗谞砖讬诐 讜讛讬讜 专讙讬诇讬谉 诇谞住讻讜 讗驻讬' 砖诇讗 讘驻谞讬 注''讝 讛讜讗讬诇 讜讛讜爪专讻讜 诇讗讜住专讜 诪砖讜诐 讘谞讜转讬讛诐 谞转谞讜 讘讜 讞讻诪讬诐 讚讬谉 讜讞讜诪专 讬讬谉 谞住讱 诪诪砖 讻讬讜谉 讚驻注诪讬诐 讛讬讜 诪谞住讻讬谉 讗讜转讜 讗驻讬' 砖诇讗 讘驻谞讬 注''讝: 讛谞讬讞讗 诇专' 诪讗讬专 讗诇讗 诇专讘讬 讬讜住讬 砖讘住专讬 讛讜讬讬谉. 讛''诪 谞诪讬 诇诪讬诪专 讗诇讗 诇专' 讟专驻讜谉 诪讗讬 讗讬讻讗 诇诪讬诪' 专砖''讬 讞砖讬讘 讗讬谉 驻讜诇讬谉 讜讗讬谉 拽讜专讬谉 讘转专转讬 讜讻谉 诪砖诪注 诪讚拽转谞讬 讘讘专讬讬转讗 讗诇讜 诪谉 讛讛诇讻讜转 讜诇讗 拽转谞讬 讘讘专讬讬转讗 讗诇讗 讛谞讛讜 转专转讬 讜讛讗 讚诇讗 讞砖讬讘 诪讘讞讬谉 讘讬谉 讘讙讚讜 诇讘讙讚讬 讗砖转讜 讜砖诪砖 讛讘讜讚拽 讻讜住讜转 讜拽注专讜转 诇讗讜专 讛谞专 讛谞讱. 谞驻拽讜 诪讻诇诇 讛谞讬 转专转讬 砖讛谉 注讬拽专 诪讬讛讜 拽砖讛 讚诇讗 诪谞讬 专砖''讬 讛讱 讚诇讗 讬讗讻诇 讛讝讘 注诐 讛讝讘讛 讚讜讚讗讬 诪讬''讞 讚讘专 讛讜讛 讚拽转谞讬 诇讛 讘诪转谞讬转讬谉 讘讛讚讬讗 讜诇驻讬 讝讛 讗讜讻诇 专讗砖讜谉 讜讗讜讻诇 砖谞讬 讞讚讗 讞砖讬讘 诇讛讜 讗''谞 讛讘讗 专讗砖讜 讜专讜讘讜 讘诪讬诐 砖讗讜讘讬谉 讜讟讛讜专 砖谞驻诇讜 讻讜' 讞砖讬讘 讞讚讗 诪砖讜诐 讚讗讬 诇讗 讛讗 诇讗 拽讬讬诪讗 讛讗 讻讬 讛讬讻讬 讚驻转谉 讜砖诪谞谉 讜讬讬谞谉 讜讘谞讜转讬讛谉 讞砖讬讘 讙讝讬专讛 讗讞转 讜讛讛讬讗 讚诇讗 讬讗讻诇 讝讘 驻专讜砖 注诐 讝讘 注诐 讛讗专抓 讚拽转谞讬 注诇讛 讘转讜住驻转讗 讗诇讜 诪谉 讛讛诇讻讜转 讗讬讻讗 诇诪讬诪专 讚讛讜讬 讘讻诇诇 诇讗 讬讗讻诇 讛讝讘 注诐 讛讝讘讛: 讜注诇 讘谞讜转讬讛诐 诪砖讜诐 讚讘专 讗讞专. 讜讗诐 转讗诪专 讛谞讬讞讗 诇诪''讚 讚诪驻专砖 讘驻专拽 讘' 讚诪住讻转讗 注''讝 (讚祝 诇讜:) 讚注诇 讘谞讜转讬讛诐 讙讝专讜 讬讞讜讚 讚砖讬讬讱 诇诪讬讙讝专 诪砖讜诐 注''讝 讗诇讗 诇诪''讚 讚注诇 讘谞讜转讬讛诐 讙讝专讜 谞讚讜转 诪讛 砖讬讬讱 讛讱 讙讝讬专讛 诇注''讝 讜讬''诇 讚注''讬 砖讙讝专讜 注诇讬讛诐 谞讚讜转 讬驻专砖讜 诪诪讙注谉 讜诇讗 讬讟诪注讜 讘讛诐 讻''讻: 讗讜谞讬谉. 驻讬' 讘拽讜谞' 谞讜转谞讬诐 讘转谞讜专 讜诪转诇讘谉 讜讻谉 诪砖诪注 讘驻''讘 (讚祝 讻讝:) 讚讗诪专讬' 讛讗讜谞讬谉 砖诇 驻砖转谉 诪砖讬转诇讘谞讜: 讗讬谉 驻讜专住讬谉 诪爪讜讚讜转 讻讜'. 讗注''讙 讚讘砖讘转 谞诪讬 讗诐 驻讬专砖 诪爪讜讚讛 讗讬谞讜 讞讬讬讘 讞讟讗转 砖讗讬谞讜 讬讜讚注 讗诐 讬爪讜讚 讗诐 诇讗讜 诪''诪 讙讝专讜 诇驻专讜砖 诪爪讜讚讛 讚驻注诪讬诐 讗转讬 诇讬讚讬 讞讬讜讘 讞讟讗转 讻讙讜谉 砖讘砖注转 驻专讬住转讜 讬诇讻讜讚 讚讛讻讬. 拽转谞讬 讘转讜住驻转讗 讛驻讜专住 诪爪讜讚讛 诇讘讛诪讛 讗讜 诇注讜祝 讜谞讻谞住 诇转讜讻讛 讞讬讬讘: 讗诇讗 讘讻讚讬 砖讬爪讜讚讜. 讜讗''转 诪谞讗 讬讚注 诪转讬 讬讘讗 讛讞讬讛 讜讬''诇 讚讘讬专讜砖诇诪讬 诪讜拽讬 诇讛 讘驻讜专砖 讘讞讜专砖讬谉 讚诪爪讜讬谉 砖诐 讞讬讜转讗 讜诪讬讬专讬 讘注谞讬谉 讝讛 砖诇讗 讬讜讻诇 诇诇讻讜讚 讘诪爪讜讚讛 讗诇讗 讗' 讗讜 讘' 讚讛讗 诪讛 诪讜注讬诇 砖讬爪讜讚讜 诪讘注讜讚 讬讜诐 讗诐 讬讻讜诇 诇爪讜讚 讙诐 诪砖讞砖讻讛: 讗讬谉 诪讜讻专讬诐 诇谞讻专讬. 讗祝 注诇 讙讘 讚讗讬 注讘讬讚 诇讛讜 讘砖讘转 诇讗 诪讬讞讬讬讘 讞讟讗转 诪''诪 诪讗讞专 砖讛谞讻专讬 诪讞诪专 讗讜 注讜砖讛 讘砖讘转 讘讬讚讬诐 讚讘专 砖讬砖专讗诇 讗住讜专 诪谉 讛转讜专讛 讙讝专讜 专讘谞谉 注诐 讞砖讻讛 讻讚驻讬专砖 讘拽讜谞讟专住 诪砖讜诐 讚诪讬讞诇祝 讘砖诇讜讞讜 讗讘诇 讘讛谞讱 讚讘专讬诐 讚专讬砖讗 砖讗讬谞讜 注讜砖讛 讘砖讘转 讗讬住讜专 讘讬讚讬诐 诇讗 讙讝专讜 讗讬 诇讗讜 讚诪讬讞讬讬讘 讞讟讗转 讜讛讬讬谞讜 讟注诪讗 讚讗讬谉 谞讜转谞讬谉 注讜专讜转 诇注讘讚谉: 讗讬谉 谞讜转谞讬谉 注讜专讜转 诇注讘讚谉 讜讘''讛 诪转讬专讬谉. 诪讻讗谉 讛讬讛 谞专讗讛 诇专''转 诇讛转讬专 注诇 讬讚讬 拽讘诇谞讜转 谞讻专讬 诇讘谞讜转 讘砖讘转 讜注讜讚 诪讘讬讗 专讗讬讛 诪专讬讞讬诐 讚砖专讬 讘''讛 讗诇讬讘讗 讚专讘 讬讜住祝 讘讙诪' 讚诪转讬专讬谉 诇讛谞讬讞 砖诐 讞讬讟讬谉 诪讘注讜讚 讬讜诐 讜讬谞讬讞谞讜 讻诇 讛砖讘转 讻诇 砖讻谉 拽讘诇谞讜转 注诇 讬讚讬 谞讻专讬诐 讚砖专讬 讜讗讬谞讜 专讗讬讛 讚讬讚注讬 讻''注 砖讛专讬讞讬诐 讟讜讞谞讜转 诪注爪诪诐 讜讬讚注讬 谞诪讬 砖讛讞讟讬谉 讛讜砖诪讜 砖诐. 诪注''砖 讗讘诇 拽讘诇谞讜转 讬讗诪专讜 砖爪讜讛 诇讛诐 讘砖讘转 诇注砖讜转 讜注讜讚 诪讘讬讗 专讗讬讛 诪住讜祝 驻''拽 讚注''讝 (讚祝 讻讗: 讜砖诐) 讚讗诪专 专砖讘''讙 诪砖讻讬专 讗讚诐 砖讚讛讜 诇谞讻专讬 诪''讟 讗专讬住 讗专讬住讜转讬讛 拽注讘讬讚 讜讛''谞 拽讘诇谞讜转讬讛 拽注讘讬讚 讜讗祝 注诇 讙讘 讚专''砖 讘谉 讗诇注讝专 驻诇讬讙 注诇讬讛 拽讬讬诪讗 诇谉 讻专砖讘''讙 讚住转诐 诪转谞讬' 讻讜讜转讬讛 讜讛讗 讚讗诪专讬谞谉 讘诪''拽 (讚祝 讬讘. 讜砖诐) 诪拽讘诇讬 拽讘讜诇转 讘转讜讱 讛转讞讜诐 讗住讜专 讞讜抓 诇转讞讜诐 诪讜转专 诪讜拽讬 专''转 讛转诐 讻讜诇讛 砖诪注转讬讛 讘讗讘诇 讜诇讻讱 讛讞诪讬专 讜诇''谞 讚讛转诐 讗讬讻讗 讚诪讞诪专讬 讘讞讜诇 讛诪讜注讚 讟驻讬 诪讘讗讘诇 讜讗驻讬诇讜 诇诪讗谉 讚诪讞诪专讬 讟驻讬 讘讗讘诇 诪讘讞讜诇 讛诪讜注讚 诪讜讚讛 讘砖讘转 讚讞诪讬专 讟驻讬 讜谞专讗讛 诇专''讬 讚讛讗 讚砖专讬 讘砖诪注转讬谉 注讜专讜转 诇注讘讚谉 讛讬讬谞讜 讘转诇讜砖 讚诇讗 诪驻专住诪讗 诪讬诇转讗 砖讛谞讻专讬 注讜砖讛 诪诇讗讻讛 讘讘讬转讜 讜诇讗 讬讚注讬 砖讛讜讗 砖诇 讬砖专讗诇 讜讻谉 谞诪讬 讗诪专 讘诪''拽 (讚祝 讬讗: 讜砖诐) 讙讘讬 讗讘诇 诪诇讗讻转讜 讘讬讚 讗讞专讬诐 讘讘讬转讜 诇讗 讬注砖讜 讘讘讬转 讗讞专讬诐 讬注砖讜 讗讘诇 拽讘诇谞讜转 讚诪讞讜讘专 讚讛讜讬 讘专砖讜转 讬砖专讗诇 讚诪驻专住诪讗 诪诇转讗 讗住讜专 讘转讜讱 讛转讞讜诐 讚讛专讜讗讛 讬讗诪专 砖讻讬专讬 讬讜诐 谞讬谞讛讜 讜讛讻讬 诪砖诪注 讘讬专讜砖诇诪讬 讚驻讬专拽讬谉 讚拽讗诪专 讛转诐 讗讜诪谞讬 谞讻专讬诐 砖讛谉 注讜砖讬诐 注诐 讬砖专讗诇 讘转讜讱 讘讬转讜 讗住讜专 讘转讜讱 讘讬转诐 诪讜转专 讗诪专 专' 砖诪注讜谉 讘谉 讗诇注讝专 讘讚''讗 讘拽讘讜诇转





专讘 谞住讬诐 讙讗讜谉

讗诇讗 讗诪专 专讘讛 讬砖专讗诇 讻讬讜谉 讚讗驻砖专 诇诪讬注讘讚 讻砖诪讜讗诇 讜诇讗 拽讗 注讘讚讬 讚讗诪专 砖诪讜讗诇 讞讟讛 讗讞转 驻讜讟专转 讗转 讛讻专讬 讜转诪爪讗 讘诪住' 拽讬讚讜砖讬谉 (讚祝 谞讞) 讘住讜祝 讛讗讬砖 诪拽讚砖 讜讘诪住讻转 讘讻讜专讜转 讘驻专拽 讬砖 讘讻讜专 诇谞讞诇讛 讜讘砖讞讬讟转 讞讜诇讬谉 讘驻' 专讗砖讬转 讛讙讝 (讞讜诇讬谉 讚祝 拽诇讝). 



讜讗讬讚讱 讗诪专 讘讗诇讬 讙讬讜转讗讛 诪砖诪讬讛 讚专讘 驻讬转谉 讜砖诪谞谉 讜讬讬谞诐 讜讘谞讜转讬讛诐 讻讜诇谉 讗住讜专讬谉 诪砖诪讜谞讛 注砖专 讚讘专 转诪爪讗 讘驻' 讗讬谉 诪注诪讬讚讬谉 讘讛诪讛 (注"讝 讚祝 诇讜) 讻讘专 讛讜讚讜 讜讗诪专讜 讘谞讜转讬讛谉 讚讗讜专讬讬转讗 讛讬讗 讚讻转讬讘 (讚讘专讬诐 讝壮:讙壮) 诇讗 转转讞转谉 讘诐 讜讛讝讻讬专讜 讘讝讛 讛注谞讬谉 讛专讘讛 驻谞讬诐 讜诇讗 谞转拽讬讬诪讜 讜讘讬专专讜 讘住讜祝 讛讚讘专讬诐 讚讗讜专讬讬转讗 讬讞讜讚 讚讗砖转 讗讬砖 讗转讗 讚讜专 讙讝专 讗驻讬诇讜 讚驻谞讜讬讛 讗转讜 讗讬谞讛讜 讙讝讜专 讗驻讬诇讜 讬讞讜讚 讚谞讻专讬转 讜谞转讘讗专 注讜讚 讘讝讛 讛驻专拽 讻讬 转讬谞讜拽 谞讻专讬 诪讟诪讗 讘讝讬讘讛 讘谉 讟' 砖谞讬诐 讜讬讜诐 讗讞讚 诇讚讘专讬讛诐 讗讬诪转讬 专讗讜讬 诇讘讬讗讛 讘谉 讟' 砖谞讬诐 讜讬讜诐 讗讞讚 讗讬诪转讬 诪讟诪讗 讘讝讬讘讛 讘谉 讟' 砖谞讬诐 讜讬讜诐 讗讞讚:






专讘讬谞讜 讞谞谞讗诇

讙讬讚讜诇讬 转专讜诪讛 转专讜诪讛. 讗住讬拽' 诪砖讜诐 转专讜诪讛 讟诪讗讛 讘讬讚 讻讛谉 讗讘诇 诪砖讜诐 讟讛讜专讛 讘讬讚 讬砖专讗诇 诇讗 驻讬' 讚讗驻砖专 诇诪注讘讚 讻讚砖诪讜讗诇 讚讗诪专 讞讟讛 讗讞转 驻讜讟专转 讗转 讛讻专讬 讜诪驻讜专砖转 讛讗 讚砖诪讜讗诇 讘住讜祝 注"讝. 讛讗 讚讗诪专 注讜诇讗 讜讛讗 讚讗诪专 讘讗诇讬 驻砖讜讟讜转 讛谉:
讬"讞 讚讘专讬诐 砖讙讝专讜 讘讜 讘讬讜诐 讗诇讜 讛谉 砖驻讜住诇讬谉 讗转 讛转专讜诪讛 讛讗讜讻诇 讗讜讻诇 专讗砖讜谉 讗讜 讗讜讻诇 砖谞讬 讗注"讙 讚住讜讙讬讬谉 讛讻讗 讻专' 讬讛讜砖注 讚讗诪专 讝讛 讜讝讛 砖谞讬 讛讜讗 讛讗 诪讬驻专砖 讘砖讞讬讟转 讞讜诇讬谉 驻专拽 讛砖讜讞讟 (讞讜诇讬谉 讚祝 诇讚 注"讗) 诪讬诪专讗 讚专讘讛 讘专 讘专 讞谞讛 (讚讬诇讙) 讛讗讜讻诇 讗讜讻诇 讗讜讻诇 专讗砖讜谉 讜讛讗讜讻诇 讗讜讻诇 砖谞讬 讻讬 砖谞讬诐 讛诐 讜讛砖讜转讛 诪砖拽讬谉 讟诪讗讬诐 讜讛讘讗 专讗砖讜 讜专讜讘讜 讘诪讬诐 砖讗讜讘讬谉 讜讟讛讜专 砖谞驻诇讜 注诇讬讜 注诇 专讗砖讜 讜注诇 专讜讘讜 讙' 诇讜讙讬谉 诪讬诐 砖讗讜讘讬谉 讜讛住驻专 讜讛讬讚讬诐 讗讘诇 讟讘讜诇 讬讜诐 诇讗 讚讗诪专讬谞谉 (驻讜住诇 讛讗讜讻诇讬谉) 住诪讬 诪讬讻谉 讟讘讜诇 讬讜诐 讻诇讜诪专 讟讘讜诇 讬讜诐 讗讬谞讛 讙讝讬专讛 讗诇讗 诪谉 讛转讜专讛 驻讜住诇. 



讛讗讜讻诇讬谉 讜讛讻诇讬诐 诇专' 诪讗讬专 讚诪讞砖讘 诇讛讜 讘讞讚讗 讛专讬 讞' 讚讘专讬诐 讛诇诇讜 砖驻讜住诇讬谉 讗转 讛转专讜诪讛 讙讝专讜 讘讜 讘讬讜诐 讜注讜讚 讙讝专讜 注砖专讛 讗讞专讬诐 讜讗诇讜 讛谉 讛诪谞讬讞 讻诇讬诐 转讞转 讛爪讬谞讜专 讜讻诇 讛诪讟诇讟诇讬谉 诪讘讬讗讬谉 讛讟讜诪讗讛 讜讛讘讜爪专 诇讙转 讜讙讚讜诇讬 转专讜诪讛 讜诪讬 砖讛讞砖讬讱 讜驻讬转谉 讜砖诪谞谉 讜讬讬谞谉 讜讘谞讜转讬讛谉 讜讚讘专 讗讞专 讛专讬 讬"讞 讚讘专讬诐 讗诇讬讘讗 讚专' 诪讗讬专 讜诇专' 讬讜住讬 讚讗诪专 讻讬 讛诪谞讬讞 讻诇讬诐 转讞转 讛爪讬谞讜专 诇讗 讙讝专讜 讘讜 讗诇讗 注讚讬讬谉 讛讜讗 诪讞诇讜拽转 驻讬讞转 讝讛 讜诪讞砖讘 讝讛 讗讜讻诇讬谉 讜讛讻诇讬诐 砖谞讟诪讗 讘诪砖拽讬谉 砖谞讬讬诐 讛专讬 讙诐 诇专' 讬讜住讬 讬"讞 讚讘专 砖讙讝专讜 讜讘谞讜转 讻讜转讬诐 谞讚讜转 诪注专讬住转谉 讜转讬谞讜拽 谞讻专讬 砖讬讛讗 诪讟诪讗 讘讝讬讘讛 讻讚讬 砖诇讗 讬讛讗 转讬谞讜拽 讬砖专讗诇 专讙讬诇 讗爪诇讜 讘注讘讬专讛:
讬专讜砖诇诪讬 专' 讗诇讬注讝专 讗讜诪专 讘讜 讘讬讜诐 讙讚砖讜 住讗讛 诇讞讘讬转 诪诇讗讛 讗讙讜讝讬诐 讻诇 诪讛 砖讗转讛 谞讜转谉 诇转讜讻讛 砖讜诪砖诪讬谉 诪讞讝拽转 驻讬' 讛讜住讬驻讜 讙讝讬专讜转 诇讙讝讜专 讙讝讬专讜转 专' 讬讛讜砖注 讗讜诪专 讘讜 讘讬讜诐 诪讞拽讜 住讗讛 诇讗 讛讜住讬驻讜 讜诇讗 讙专注讜 讗诇讗 讛转讬专讜 讛诪讜转专 讜讗住专讜 讛讗讬住讜专 诇讞讘讬转 诪诇讗讛 砖诪谉 讗诐 讬转谉 诇转讜讻讛 诪讬诐 诪拽讬讗 讛砖诪谉. 转谞讬 专砖讘"讬 讘讜 讘讬讜诐 讙讝专讜 驻讬转谉 讜讬讬谞谉 讜讙讘讬谞转谉 讜讞诪爪谉 讜爪讬专谉 讜诪讜专讬讬住谉 讜讻讘讜砖讬讛讜谉 讜砖诇讜拽讬讛谉 讜诪诇讜讞讬讛谉 讜注诇 讛讞诇讬拽讛 讜砖讞讬拽讛 讟讬住谞讬 讜注诇 诇砖讜谞诐 讜注诇 注讚讜转谉 讜诪转谞转谉 讜讘讻讜专讬讛谉 讜讘谞讬讛谉 砖谞讟诪讗讜 讘讝讬讘讛 诪讘谉 讟' 砖谞讬诐 讜讬讜诐 讗讞讚 讻讚讬 砖诇讗 讬讛讗 转讬谞讜拽 讬砖专讗诇 诪爪讜讬 讗爪诇讜 讘诪砖讻讘 讝讻讜专 讜讘谞讜转讬讛谉 诪讘转 讙' 砖谞讬诐 讜讬讜诐 讗'. 驻转 注讬诪注诪讜 注诇讬讛 讜讛转讬专讜讛 讘诪拽讜诐 砖讗讬谉 驻转 讬砖专讗诇 诪爪讜讬讛 诪驻谞讬 讞讬讬 谞驻砖. 砖诪谉 专讘讬 讜讘讬转 讚讬谞讜 讛转讬专讜讛 诪驻谞讬 砖诇讗 驻砖讟 讗讬住讜专讜 讘专讜讘 讬砖专讗诇 讜驻讬专讜砖谉 讘诪住' 注"讝 [诇"讜 注"讗]. 专讘讬 讞讬讬讗 专讘讛 诪驻拽讚 诇专讘 讗讬谉 讗转 讬讻讜诇 诪讬讻诇 讻诇 砖转讗 讘讟讛专讛 讗讻讜诇. 讜讗讬谉 诇讗 转讛讗 讗讻讜诇 讝' 讬讜诪讬谉 讘砖转讗. 诪讬讻谉 讛讬讛 专' 驻谞讞住 讘谉 讬讗讬专 讗讜诪专 讝专讬讝讜转 诪讘讬讗讛 [诇讬讚讬 谞拽讬讜转 谞拽讬讜转 诪讘讬讗讛] 诇讬讚讬 讟讛专讛 讟讛专讛 诪讘讬讗讛 诇讬讚讬 拽讚讜砖讛 拽讚讜砖讛 诪讘讬讗讛 诇讬讚讬 注谞讜讛 注谞讜讛 诪讘讬讗讛 诇讬讚讬 讬专讗转 讞讟讗 讬专讗转 讞讟讗 诪讘讬讗讛 诇讬讚讬 专讜讞 讛拽讜讚砖 专讜讛"拽 诇讬讚讬 讞住讬讚讜转 讞住讬讚讜转 诇讬讚讬 转讞讬讬转 讛诪转讬诐 转讞讬讬转 讛诪转讬诐 诇讬讚讬 讗诇讬讛讜 讝"诇 讝专讬讝讜转 诇讬讚讬 谞拽讬讜转 砖谞讗诪专 讜讻诇讛 诪讻驻专 谞拽讬讜转 诇讬讚讬 讟讛专讛 砖谞讗诪专 讜讻驻专 讜讟讛专 讜讙讜'. 转谞讬 讘砖诐 专"诪 讻诇 讛拽讘讜注 讘讗"讬 讜讗讜讻诇 讞讜诇讬谉 讘讟讛专讛 讜诪讚讘专 讘诇砖讜谉 讛拽讜讚砖 讜拽讜专讗 讗转 砖诪注 讘讘拽专 讜讘注专讘 诪讜讘讟讞 诇讜 砖讛讜讗 讘谉 讛注讜诇诐 讛讘讗:
讗诇讜 讻讜诇谉 砖砖谞讬谞讜 讘诪砖谞转讬谞讜 讻讙讜谉 砖专讬讬转 讚讬讜 讜谞转讬谞转 讗讜谞讬谉 砖诇 驻砖转谉 诇转谞讜专 讜讻讬讜爪讗 讘讛谉:
讛诇讻转讗 讻讘"讛 讚诪转讬专讬谉 注诐 讛砖诪砖.





专砖讘"讗

诪转谞讬': 讗讬谉 驻讜专砖讬谉 诪爪讜讚讜转 讞讬讛 讜注讜祝. 驻讬专讜砖: 讗祝 注诇 驻讬 砖讗讬谞讜 爪讚 讘讬讚讬诐 讗驻讬诇讜 讛讻讬 讙讝专讜 讚讚讬诇诪讗 讗转讬 讘讬讛 诇讬讚讬 讞讬讜讘 讞讟讗转, 讚驻注诪讬诐 砖讘砖注转 驻专讬砖转讜 讬诇讻讚 讞讬讛 讗讜 注讜祝 讜讞讬讬讘, 讻讚转谞讬讗 讘转讜住驻转讗 (驻讬"讙, 讛"讛) 讛驻讜专砖 诪爪讜讚讛 诇讘讛诪讛 讗讜 注讜祝 讗诐 谞讻谞住讜 诇转讜讻讛 讞讬讬讘, 讻讱 讻转讘讜 讘转讜住'. 讜讗讬谉 讗谞讜           爪专讬讻讬谉 诇讻讱 讗诇讗 诇专讘讛 讚拽讗 诪驻专砖 讟注诪讗 讚讘讬转 砖诪讗讬 诪砖讜诐 讚讻诇 诪诇讗讻讛 砖讛讜讗 讞讬讬讘 注诇讬讛 讞讟讗转 讙讝专讜 注诇讬讛 诪注专讘 砖讘转, 讗讘诇 诇专讘 讬讜住祝 讚诪讜拽讬 驻诇讜讙转讬讬讛讜 讘砖讘讬转转 讻诇讬诐 讗讬 讚讗讜专讬讬转讗 讗讬 诇讗, 诇讗 爪专讬讻讬 诇讛讱, 讚讻诇 砖诪爪讜讚转讜 驻专讜砖讛 讜诇讜讻讚转 讘砖讘转 讗住讜专 诪砖讜诐 砖讘讬转转 讻诇讬诐.



讜讗讜谞讬谉 砖诇 驻砖转谉. 诇专讘 讬讜住祝 讚讜拽讗 讘转谞讜专 诪讟诇讟诇, 讛讗 讘拽专拽注 诪讜转专 砖讗讬谉 诪讜讝讛专 注诇 砖讘讬转转 拽专拽注讜.



讘讻讚讬 砖讬爪讜讚讜. 讜讗诐 转讗诪专 讜讛讬讗讱 讬讚注 诪转讬 转讘讗 讛讞讬讛 讗讜 讛注讜祝. 讜讬砖 诇讜诪专 讚驻讜专砖 讘诪拽讜诐 讙讚讜讚讬 讞讬讜转 讚诪住转诪讗 讬讻谞住讜 砖诐 诇讝诪谉 诪讜注讟. 讜讛讻讬 讗讬转讗 讘讬专讜砖诇诪讬 (讘驻专拽讬谉 讛"讝) 讚诪讜拽讬 [诇讛] 讘驻讜专砖 讘讞讜专砖讬谉.





讛诪讗讬专讬

讚' 讙讬讚讜诇讬 转专讜诪讛 专"诇 砖讝专注 讝专注讜谞讬诐 砖诇 转专讜诪讛 讘讚讘专 砖讝专注谉 讻诇讛 讻讙讜谉 讙专注讬谞讬 讞讟讛 讜砖注讜专讛 讜砖讗专 讛转讘讜讗讜转 讜讛拽讟谞讬讜转 诪谉 讛讚讬谉 驻专讞讛 转讜专转 转专讜诪讛 诪诪谞讛 讜诪讜转专转 讗祝 诇讝专讬诐 讜诪"诪 讬专讗讛 诪住讜讙讬讗 讝讜 砖讛谉 诪讻讞 讙讝专讜转 讗诇讜 讻转专讜诪讛 注爪诪讛 讜诇讗 诪讙讝专转 转专讜诪讛 讟讛讜专讛 讘讬讚 讬砖专讗诇 砖讬讞砖讚 诇讝专注讛 讻讚讬 诇讛驻拽讬注 转讜专转 转专讜诪讛 诪诪谞讛 砖讛专讬 诪"诪 讘砖注转 讝专讬注讛 讛讜讗 谞注砖讛 讙讝诇谉 讜讗诐 注诇 讛讙讝诇 讗转讛 讞讜砖讚讜 讬砖 诇讱 诇讞讜砖讚讜 砖诇讗 讬驻专讬砖 讻诇诇 讗诇讗 诪砖讜诐 转专讜诪讛 讟诪讗讛 讘讬讚 讻讛谉 砖注讜诪讚转 诇砖专讬驻讛 砖讗讬谞讛 专讗讜讬讛 诇讜 讗祝 诇讬诪讬 讟讜诪讗转讜 讜砖诪讗 讬讝专注谞讛 诇讛驻拽讬注 讟讜诪讗转讛 讜诇注砖讜转讛 讞讜诇讬谉 砖讛讻诇 诪讜驻拽注 诪谉 讛讚讬谉 诪诪谞讛 专"诇 讛谉 砖诐 讟讜诪讗讛 讛谉 砖诐 转专讜诪讛 讜诪转讜讱 讻讱 讙讝专讜 砖转讛讗 讘讞讝拽转讛 诇转专讜诪讛 讜诇讟讜诪讗讛 讜讻谉 讬专讗讛 讘砖谞讬 砖诇 驻住讞讬诐 诇驻讬 讛诪住拽谞讗 砖注砖讜 诪注诇讛 诇转专讜诪讛 诇注谞讬谉 讝讛 讜诪"诪 讙讚讜诇讬 讛诪讞讘专讬诐 讻转讘讜 砖讛谉 讻讞讜诇讬谉 讜驻拽注讛 诪讛谉 砖诐 转专讜诪讛 讜砖诐 讟讜诪讗讛 讗祝 诇讗讞专 讙讝专讛 讜诇讗 谞砖讗专讛 讛讙讝专讛 讗诇讗 诇讗住专谉 诇讝专讬诐 讛讗 诇讬讗住专 讗讻讬诇转讛 讘讟讜诪讗讛 诇讻讛谉 诇讗 讜讻谉 讛讬讗 讘砖谞讬 砖诇 驻住讞讬诐 讘转讞诇转 讛住讜讙讬讗 讜诇讗 讗诪专讜 讙讚讜诇讬 转专讜诪讛 讻转专讜诪讛 讗诇讗 诇讝专讬诐 讜驻讬专砖讜 讙讝专转 转专讜诪讛 讟诪讗讛 讘讬讚 讻讛谉 砖诇讗 讬砖讛谞讛 讗爪诇讜 诇讝讜专注讛 讻讚讬 砖转爪讗 诇讞讜诇讬谉 讜诇讚注转诐 诪讜转专 诇讻讛谉 诇讗讻诇诐 讗驻讬' 讘讟讜诪讗讛 讗讘诇 讘讝讜专注 转专讜诪讛 讟诪讗讛 讻转讘讜 砖讗住讜专讛 讛讜讗讬诇 讜讗住讜专' 讛讬转讛 讻讘专 谞讚讞讬转:



讛' 讛诪讜爪讬讗 讘驻讬讜 讜讘专讙诇讬讜 讜讘诪专驻拽讜 讜讘讗讝谞讜 讘砖注专讜 讜讘讗驻讜谞讚转讜 驻讟讜专 砖诇讗 讛讜爪讬讗 讻讚专讱 讛诪讜爪讬讗讬谉 讜讗"讻 诪讬 砖讛讞砖讬讱 诇讜 讘讚专讱 讜讻讬住讜 注诪讜 讛讬讛 诪谉 讛讚讬谉 诇讛转讬专讜 诇讻转讞诇讛 讘讛讜诇讻转讛 讛讜讗讬诇 讜讘讻诇 诪拽讜诐 驻讟讜专 讘诪拽讜诐 驻住讬讚讗 讙讚讜诇讛 诪讜转专 砖讛专讬 讝讛 讘讗驻讜谞讚转讜 讛讜讗 讜讗注"驻 砖诪"诪 讻讱 讚专讻讜 讘讞讜诇 讗驻砖专 诇砖谞讜转 讜诪"诪 讞讻诪讬诐 讙讝专讜 诇讬转谞讛 诇谞讻专讬 讜砖诇讗 讬讘讬讗谞讛 讘注爪诪讜 讘砖讬谞讜讬 讛讜爪讗讛 讜讗诐 讗讬谉 砖诐 谞讻专讬 讛转讬专讜 诇讜 诪爪讚 讗讞专 讘驻专拽 讗讞专讜谉 诇讛讜诇讬讻讛 讛讜讗 驻讞讜转 驻讞讜转 诪讗专讘注 讗诪讜转 讜诇诪讚转 砖讛讘讗讛 注"讬 谞讻专讬 拽讜讚诪转 诇讛讜诇讻讛 驻讞讜转 驻讞讜转 诪讚' 讗诪讜转 讜讻谉 讬专讗讛 讘驻' 讗讞专讜谉 讜诪讙讚讜诇讬 讛诪讞讘专讬诐 讛拽诇讜 讘讛讜诇讻讛 驻讞讜转 驻讞讜转 诪讚' 讗诪讜转 讬转专 注诇 讛讘讗讛 砖讘讬讚 谞讻专讬 讜讛讜讗 转讬诪讛 讜砖诐 讬转讘讗专 讘注"讛:



讜' 驻转谉 讝' 砖诪谞谉 讞' 讬讬谞谉 讜讻诇诐 诪砖讜诐 讞转谞讜转 讜注谞讬谉 讬讬谞诐 专"诇 住转诐 讬讬谞诐 讟' 讘谞讜转讬讛诐 驻讬' 讗驻讬' 讬讬讞讜讚 砖诇讛诐 讻诪讜 砖讘讬讗专谞讜 讘诪住讻转 注"讝 讝讛讜 诪谞讬谉 砖诪讜谞讛 注砖专 讚讘专 讜讬砖 诪讜谞讬谉 讘谞讜转 讻讜转讬讬诐 讜爪讬谞讜专 讗诇讗 砖诪讜谞讬诐 驻转 讜砖诪谞诐 讻讗讞转 讜讬砖 诪讜谞讬谉 讗讬谉 拽讜专讬谉 讜讗讬谉 驻讜诇讬谉 讘砖诪谞讛 注砖专 讚讘专 讜讻谉 讘谞讜转 讻讜转讬讬诐 讜爪讬谞讜专 讜诪讜谞讬谉 驻转 讜砖诪谉 讜讬讬谉 讜讘谞讜转 讻讗讞转 讛讜讗讬诇 讜讻诇诐 诪讟注诐 讗':



讛诪砖谞讛 讛讞诪砖讬转 讘讬转 砖诪讗讬 讗讜诪专讬' 讗讬谉 砖讜专讬谉 讚讬讜 讜住诪诪谞讬谉 讜讻专砖讬谞讬谉 讗诇讗 讻讚讬 砖讬砖讜专讜 诪讘注讜讚 讬讜诐 讜讘讬转 讛诇诇 诪转讬专讬谉 讗诪专 讛专"诐 驻讬' 砖讜专讬谉 讬讚讜注 讜讚讬讜 砖诐 诇讚讘专 砖讻讜转讘讬' 讘讜 讜讗诪专讜 讘讻讗谉 砖讜专讬谉 讚讬讜 注谞讬谞讜 砖诇讗 讬砖专讜 注讬专讜讘 住诪诪谞讬 讛讚讬讜 讜住诐 讛讜讗 砖诐 讛注拽专 讗讬 讝讛 注拽专 砖讬讛讬讛 诪诪讬谞讬 讛注拽专讬诐 讜讘诇砖讜谉 专讘讬诐 住诪诪谞讬诐 讜讻专砖讬谞讬诐 讛讻讜住诪转 诇驻讬 砖讘转讞诇讛 砖讜专讬谉 讗讜转讛 讜讗讞专 讻讱 诪讗讻讬诇讬谉 讗讜转讛 诇砖讜专讬诐:



讗诪专 讛诪讗讬专讬 讛诪砖谞讛 讛讞诪砖讬转 讜注谞讬谞讛 讘讘讬讗讜专 讛讞诇拽 讛砖诇讬砖讬 专"诇 讘讚讘专讬诐 砖讛讜转专讛 讛转讞诇转 注砖讬讬转谉 讘注专讘 砖讘转 讗注"驻 砖讛诪诇讗讻讛 谞讙诪专转 讘砖讘转 讜诪转讜讱 砖诪砖谞讬讜转 讗诇讜 谞拽砖专讜转 讝讜 讘讝讜 谞讘讗专 讗转 讻诇诐 讘讬讞讚 讜讛讜讗 砖讗诪专 讘"砖 讗讜诪专讬诐 讗讬谉 砖讜专讬谉 讚讬讜 讜讻讜' 专"诇 砖专讬讬转 讛注驻爪讬诐 讘诪讬诐 诇讛砖讞讬专谉 诇讻转讜讘 讘讛谉 讜讻谉 住诪谞讬谉 讜讻谉 砖专讬讬转 住诪谞讬谉 讬讚讜注讬诐 讘讻诇 爪讘注 讜爪讘注 诇爪讘讜注 讘讗讜转谉 讛诪讬诐 讜讻谉 讻专砖讬谞讬谉 专"诇 讻专砖讬谞讬谉 拽诇讜驻讬诐 砖砖讜专讬谉 讗讜转诐 讘诪讬诐 讻砖讛诐 专讻讬诐 讜谞讬诪讜讞讬诐 砖诐 拽爪转 讜讛诪讬诐 诪转注讘讬诐 讘住讘转诐 讜谞注砖讬诐 讻诪讬诐 砖注讬住讛 讗讜 拽诪讞 讘诇讜诇讬诐 讘转讜讻讜 讜诪讗讻讬诇讬谉 诇讘讛诪讛 诇讛砖诪讬谞讛 讜讬砖 诪驻专砖讬诐 砖诪转讜讱 砖讛诐 拽砖讬诐 诪转专讻讻讬诐 注诇 讬讚讬 砖专讬讬讛 讝讜 讜诪驻专砖讬诐 讛讻专砖谞讬诐 拽讟谞讬转 讛谞拽专讗 讜讬爪讗"砖 讜讘讻诇 讗诇讜 讗讜住专讬诐 讘"砖 诇注砖讜转谉 住诪讜讱 诇讞砖讬讻讛 讜驻讬专砖讜 讛讟注诐 讘讙诪' 诪驻谞讬 砖讛诪诇讗讻讛 谞讙诪专转 讘砖讘转 注"讬 讻诇讬讜 讜讛诐 住讜讘专讬诐 砖讗讚诐 诪爪讜讜讛 注诇 砖讘讬转转 讻诇讬讜 讻砖讘讬转转 讘讛诪转讜 讜讛讬诇讻讱 诇讗 讬注砖讛 讻谉 讗诇讗 讗诐 讬砖 砖讛讜转 砖讬讙诪专 讛注谞讬谉 诪讘注讜讚 讬讜诐 讜诇诪讚转 砖讬砖 诇讚注转 讝讛 砖讘讬转转 讻诇讬诐 讗祝 讘诪讛 砖讗讬谉 讘讜 诪注砖讛 讜讘讬转 讛诇诇 诪转讬专讬谉 砖讗讬谉 诇讛诐 讗讝讛专讛 诇砖讘讬转转 讻诇讬诐 讜诪"诪 诇注谞讬谉 砖专讬讬转 讚讬讜 讬砖 诪驻专砖讬诐 砖砖谞讬讛诐 住讜讘专讬诐 砖谞转讬谞转 诪讬诐 诇讚讬讜 讛讬讗 砖专讬讬转讜 讜讗讬谉 爪专讱 诇讙讘讜诇 讗讞专 讜讗诇讜 砖专讛 讘砖讘转 讗注"驻 砖诇讗 讙讘诇 专"诇 讛讙住讛 讘讻祝 讞讬讬讘 讞讟讗转 讜讗诐 谞砖专讛 砖讬注讜专 砖专讬讬转讜 诪讘注讜讚 讬讜诐 诪讜转专 讗祝 诇讘"砖 讗注"驻 砖诇讗 谞转讙讘诇 讜讗诐 讙讘诇讜 讗讞专 砖专讬讬转讜 讘砖讘转 讗讬谞讜 讞讬讬讘 讞讟讗转 砖讻讘专 谞注砖讛 讛讻诇 讜诪讗讞专 砖讛砖专讬讬讛 诇讘讚 诪讞讬讬讘转 讞讟讗转 讘砖讘转 谞讗住专 讗祝 住诪讜讱 诇讞砖讬讻讛 讛讜讗讬诇 讜砖专讬讬讛 谞讗住专讛 讘砖讘转 讜讗诇讜 讛讬讛 爪专讬讱 诇讙讘讜诇 诇讗 讛讬转讛 讛砖专讬讬讛 诪讞讬讬讘转 讞讟讗转 讜讛讬讛 诪讜转专 诇砖专讜转 讗祝 诇讘"砖 住诪讜讱 诇讞砖讬讻讛 砖诇讗 讙讝专讜 讗诇讗 讘诪诇讗讻讛 砖讗诇讜 注讜砖讛 讘砖讘转 讞讬讬讘 讞讟讗转 讜讗祝 讘讝讜 讘"讛 诪转讬专讬谉 讛讜讗讬诇 讜注"讬 讻诇讬讜 谞注砖讬转 讜讛诇讻讛 讻讘"讛 讜诪"诪 诇讘"砖 砖讗诇讜 讘讙诪' 谞专 讜拽讚专讛 讜讙讬讙讬转 讻诇讜诪专 讛讬讗讱 诪讚诇讬拽讬谉 讗转 讛谞专 住诪讜讱 诇讞砖讬讻讛 讜讛讬讗 讚讜诇拽转 讘砖讘转 讗讜 诪谞讬讞讬谉 拽讚专讛 砖讗讬谞讛 诪讘讜砖诇转 讻诇 爪专讻讛 讜诪转讘砖诇转 讻诇 讛诇讬诇讛 讜讻谉 砖讻专 讘讙讬讙讬转 砖讛诪讬诐 注讜诪讚讬诐 注诇 讛讞讟讬诐 讗讜 讛砖注讜专讬诐 讗讜 讗讬讝讛 诪讬谉 诪谉 讛诪讬谞讬诐 砖讛砖讻专 谞注砖讛 诪讛诐 讜讛诪讬诐 爪专讬讻讬谉 诇砖讛讜转 砖诐 讜谞诪爪讗 讻砖诪砖诇讬讻谉 拽讜讚诐 砖讘转 砖讛诪诇讗讻讛 谞讙诪专转 讘砖讘转 讜诪转专抓 讗驻拽讜专讬 诪驻拽专 诇讛讜 讜驻讬专砖讜 专讘讬诐 砖讛讜讗 爪专讬讱 诇讛驻拽讬专谉 注讚 砖诇讗 讬讛讜 拽专讜讬讬诐 讻诇讬讜 讜诪驻谞讬 讛爪讜专讱 讛转讬专讜 诇讜 讘讻讱 注诇 讬讚讬 讛驻拽专 讜讬砖 诪驻专砖讬诐 砖住转诪谉 砖诇 讗诇讜 讛讜讗 砖诪驻拽讬专 诪驻谞讬 砖讘讬诪讬诐 诪讜注讟讬诐 谞驻住讚讬诐 讘诪诇讗讻讛 讝讜 讜讗讬谉 谞拽专讗讬诐 讻诇讬诐:



讛诪砖谞讛 讛砖砖讬转 讘砖"讗 讗讬谉 谞讜转谞讬谉 讗讜谞讬谉 砖诇 驻砖转谉 诇转讜讱 讛转谞讜专 讗诇讗 讻讚讬 砖讬讛讘诇讜 诪讘注讜讚 讬讜诐 讜诇讗 讗转 讛爪诪专 诇讬讜专讛 讗诇讗 讻讚讬 砖讬拽诇讜讟 讗转 讛注讬谉 讜讘讬转 讛诇诇 诪转讬专讬谉 讗诪专 讛专"诐 驻讬' 讗讜谞讬谉 注专讘 讛诪讟讜讛 砖讬讛讘诇讜 讘讻讚讬 砖讬注诇讛 诪讛诐 讛讘诇 讜砖诐 讛讗讚 讘诇砖讜谉 讞讻诪讬' 讛讘诇 讜讻谉 诪谞讛讙 诪讘砖诇讬 讛诪讟讜讛 诇讛专讬拽 讛转谞讜专讬诐 讜诇讛砖诇讬讱 讘讛诐 诪讟讜讛 讛驻砖转讬诐 讗讞专 砖专讬讬转讜 讘诪讬诐 讜讗驻专 讜讬讻住讜讛讜 讘讘讙讚讬诐 注讚 砖讬转诇讘谉 讜讬讜专讛 拽讚专转 讛爪讘注 讜讗讬谉 诪讜讚讬诐 讘讝讛 讘讬转 讛诇诇 讗诇讗 讘砖谞讬 转谞讗讬诐 讛讗讞讚 砖转讛讬讛 讬讜专讛 注拽讜专讛 讜诇讗 转讛讬讛 转讞转讬讛 讗砖 砖诪讗 讬讞转讛 讘讙讞诇讬诐 讜讛砖谞讬 砖转讛讬讛 讛讬讜专讛 讟讜讞讛 讻诇讜诪专 驻讬讛 住转讜诐 讙讝专讛 砖诪讗 讬爪谞讬注 讛爪讘注 讘砖讘转 驻讬' 诇拽诇讜讟 讗转 讛注讬谉 诪砖讬拽讘诇 讛讙讜讜谉 讜讛注谞讬谉 砖讬转讞讬诇 诇讛爪讟讘注:



讗诪专 讛诪讗讬专讬 讜讘讗讛 讛诪砖谞讛 讛砖砖讬转 讗讞专讬讛 诇讜诪专 砖诇讚注转 讘"砖 讗讬谉 谞讜转谞讬谉 讗讜谞讬谉 诇转讜讱 转谞讜专 讜讻讜' 讜谞转讬谞转 讗讜谞讬谉 专"诇 讗讙讜讚讜转 砖诇 驻砖转谉 砖诪砖讬诪讬谉 讗讜转诐 讘拽讚专讛 讜诪谞讬讞讬谉 讗讜转讛 拽讚专讛 诪诇讗讛 诪讛诐 诇转讜讱 讛转谞讜专 讜讛驻砖转谉 诪转诇讘谉 讜讻谉 爪诪专 诇讬讜专讛 诇爪讘讜注 讗讗"讻 讬砖 砖讛讜转 讘讬讜诐 讘讗讜谞讬谉 诇拽讘诇 讛讞讜诐 讛爪专讬讱 诇讻讱 讜讛讜讗 诪讛 砖讗诪专 注讚 砖讬讛讘诇讜 诪诇砖讜谉 讛讘诇讗 讜讘爪诪专 砖讬拽诇讜讟 讗转 讛注讬谉 专"诇 讗转 讛爪讘注 讜讘"讛 诪转讬专讬谉 讛讜讗讬诇 讜注诇 讬讚讬 讻诇讬讜 讛讜讗 谞讙诪专 讜诪砖谞讛 讝讜 诇讗 讛讜爪专讻讛 诇讚注转 讘"砖 讜诇诪讚讛 讛讬转讛 诪谉 讛专讗砖讜谞讛 讗诇讗 砖讘讗 诇讛砖诪讬注谞讜 诇讘"讛 砖讗讬谉 讞讜砖砖讬谉 诇讞讬转讜讬 讙讞诇讬诐 讜讛讟注诐 讘讗讜谞讬谉 诪驻谞讬 砖讛专讜讞 拽砖讛 诇讛诐 讜谞讝讛专 讛讜讗 诪诇讙诇讜转 讜讘爪诪专 诪驻谞讬 砖驻讬专砖讜讛 讘注拽讜专讛 诪注诇 讛讗砖 讜讗诐 诪讞砖砖 砖诪讗 讬讙讬住 讘讛 诇讛驻讱 讛爪诪专 驻讬专砖讜讛 讘讟讜讞讛 专"诇 砖驻谞讬讛 讟讜讞讜转 讘讘爪拽 讗讜 讘讟讬讟 讛讗 讗诐 讗讬谞讛 注拽讜专讛 讜讟讜讞讛 讗祝 诇讘"讛 讗住讜专 讻砖讗讬谞讛 注拽讜专讛 砖诪讗 讬讞转讛 讜讘注拽讜专讛 砖讗讬谞讛 讟讜讞讛 砖诪讗 讬讙讬住 讘讛 讜讛诇讻讛 讻讘讬转 讛诇诇:



讛诪砖谞讛 讛砖讘讬注讬转 讗讬谉 驻讜专住讬谉 诪爪讜讚讜转 讞讬讛 讜注讜驻讜转 讜讚讙讬诐 讗诇讗 讻讚讬 砖讬爪讜讚讜 诪讘注讜讚 讬讜诐 讜讘讬转 讛诇诇 诪转讬专讬谉 讗诪专 讛专"诐 驻讬' 讝讛 讛驻讬专讜砖 诪讜讘谉 讘注爪诪讜:



讗诪专 讛诪讗讬专讬 讜讘讗讛 讛诪砖谞讛 讛砖讘讬注讬转 讗讞专讬讛 诇讛砖诪讬注谞讜 诇讚注转 讘"砖 砖讗讬谉 驻讜专住讬谉 诪爪讜讚讜转 诇讞讬讛 讜注讜驻讜转 讜讚讙讬诐 讗诇讗 讘讻讚讬 砖讬注讜专 砖讬爪讜讚讜 诪讘注讜讚 讬讜诐 讜讗祝 讝讜 诇讘"砖 诇讗 讛讜爪专讻讛 讗诇讗 砖讘讗 诇讛砖诪讬注谞讜 诇讘"讛 砖讗注"驻 砖讬砖 讻讗谉 诪注砖讛 砖注诇 讬讚讬 砖讛诪爪讜讚讛 谞讚讛 讜诪转谞讜注注转 讛驻讞 谞拽砖专 讜讛注讜祝 谞讗讞讝 讗讬谉 讗讝讛专讛 诇砖讘讬转转 讻诇讬诐 讗祝 讘诪注砖讛 讜讻诇 砖驻专住谉 注诐 讛砖诪砖 诪讜转专 讜诇注讜诇诐 诪讛 砖谞爪讜讚 讘讛诐 讗住讜专 讻诇 讛砖讘转 诇讞讜诇讛 讗讜 诇讻诇 讗讚诐 讘讬讜诐 讟讜讘 诪讟注诐 住驻拽 诪讜讻谉 讜讻"砖 讘驻讬专住 住诪讜讱 诇讞砖讬讻讛 砖讛讜讗 讜讚讗讬 砖讗讬谞讜 诪讜讻谉 讜诇讗 讘讗谞讜 讘讻讗谉 讗诇讗 诇讛讬转专 讛诪诇讗讻讛 讜讗注"驻 砖诪"诪 讛诇讻讛 讻讘"讛 诇注谞讬谉 驻讬专讜砖 诪讬讛讗 爪专讬讱 诇讞拽讜专 诇讚注转 讘讬转 砖诪讗讬 诪讛 转讜注诇转 讘驻专讬住讛 诪讘注讜讚 讬讜诐 讜砖诪讗 诇讗 讬讘讗讜 注讚 讛砖讘转 讜驻讬专砖讜讛 讘诪拽讜诐 砖讛爪讬讚讛 诪爪讜讬讛 砖讗讬谉 讛讚讘专 诪爪讜讬 砖诇讗 诇讬讻谞住 讘拽专讜讘 讜讻谉 讬砖 诪驻专砖讬诐 诪讗讞专 砖讬砖 讻讗谉 砖谞讬 住驻拽讜转 诇拽讜诇讗 讜讛诐 砖诪讗 讬讘讗讜 诇砖注转谉 讜讗诐 转诪爪讗 诇讜诪专 讘讗讬讞讜专谉 砖诪讗 讬转讗讞专讜 注讚 诇诪讜爪讗讬 砖讘转 讛拽诇讜 讘讛 讗诇讗 砖讬砖 讻讗谉 注讜讚 诪拽讜诐 注讬讜谉 讜讛专讬 讗驻讬' 驻讬专住 讘砖讘转 讗讬谉 讻讗谉 讞讬讜讘 讞讟讗转 讛讜讗讬诇 讜诪讗诇讬讛谉 讛谉 讘讗讜转 讜讻讘专 讘讬讗专谞讜 砖讗讬谉 讘"砖 讙讜讝专讬谉 讗诇讗 讘讚讘专 砖讬砖 讘讜 讘砖讘转 讞讬讜讘 讞讟讗转 讬专讗讛 砖诪讗讞专 砖讗驻砖专 砖诇讗 转讜讞诇 讛诪诇讗讻讛 诪讘注专讘 砖讘转 讻诇诇 讜转注砖讛 讻诇讛 讘砖讘转 讻讙讜谉 砖诇讗 转讻谞住 注讚 讛砖讘转 讙讜讝专讬谉 讘讛:



讛诪砖谞讛 讛砖诪讬谞讬转 讘砖"讗 讗讬谉 诪讜讻专讬谉 诇谞讻专讬 讜讗讬谉 讟讜注谞讬谉 注诪讜 讜诇讗 诪讙讘讬讛讬谉 注诇讬讜 讗诇讗 讻讚讬 砖讬讙注 诇诪拽讜诐 拽专讜讘 讜讘讬转 讛诇诇 诪转讬专讬谉 讗诪专 讛专"诐 驻讬' 讟讜注谞讬谉 注诪讜 讛讙讘讛转 讛诪砖讗 注诪讜 注诇 讙讘讬 讛讘讛诪讛 讜诪讙讘讬讛讬谉 注诇讬讜 讛讙讘讛转 讛诪砖讗 注诇 讙讘讜 讜注谞讬谉 诪拽讜诐 拽专讜讘 砖讬讙讬注 讛讙讜讬 诇讘讬转讜 讜诪拽讜诐 讬砖讬讘转讜 拽讜讚诐 讛讻谞住转 讛砖讘转 讜讘讬转 讛诇诇 讗讜诪专讬' 讻讚讬 砖讬爪讗 诪驻转讞 讘讬转讜 讘诇讘讚:



讗诪专 讛诪讗讬专讬 讜讘讗讛 讛诪砖谞讛 讛讞' 讗讞专讬讛 诇诇诪讚 诇讚注转 讘"砖 砖讗讬谉 诪讜讻专讬谉 讞驻抓 诇谞讻专讬 讜诇讗 讟讜注谞讬谉 注诪讜 注诇 讛讞诪讜专 讜诇讗 诪讙讘讬讛讬谉 诪砖讗 注诇 讻转讬驻讜 讘讘讬转讜 砖诇 讬砖专讗诇 注讚 砖讬讙讬注 诇诪拽讜诐 拽专讜讘 专"诇 砖讬讛讗 讛诪拽讜诐 砖专讜爪讛 诇讛讜诇讬讻讜 砖诐 拽专讜讘 注讚 砖讬讙讬注 砖诐 诪讘注讜讚 讬讜诐 讜讝讜 讛讜爪专讻讛 诇诇诪讚 诇讚注转 讘"砖 砖讛专讬 讙讜讬 讘讚讬讚讬讛 拽讗 谞讙注 讜讗讬谉 砖诐 讻诇讬 砖诇 讬砖专讗诇 讗诇讗 砖讛讜讗 讗讜住专 诪驻谞讬 砖谞专讗讛 讻诪住讬讬注讜 诇诪诇讗讻转 砖讘转 讜讻诇 砖讗住讜专 诇注砖讜转讜 讘讬讚讬诐 诪谉 讛转讜专讛 讗住讜专 诇讜 诇讙专讜诐 砖讬注砖讛 讜讗注"驻 砖住讬讜注讜 诪讘注讜讚 讬讜诐 讛讬讛 砖诪讗 讬讞砖讜讘 讛专讜讗讛 砖砖诇讜讞讜 讛讜讗 讜讘砖诇讬讞讜转讜 注讜砖讛 讜讘"讛 诪转讬专讬谉 注诐 讛砖诪砖 专"诇 砖讬爪讗 讛讙讜讬 诪谉 讛讘讬转 住诪讜讱 诇砖拽讬注转 讛讞诪讛:



讛诪砖谞讛 讛转砖讬注讬转 讘砖"讗 讗讬谉 谞讜转谞讬谉 注讜专讜转 诇注讘讚谉 讜诇讗 讻诇讬诐 诇讻讜讘住 谞讻专讬 讗诇讗 讻讚讬 砖讬注砖讜 诪讘注讜讚 讬讜诐 讜讘讬转 讛诇诇 诪转讬专讬谉 注诐 讛砖诪砖 专砖讘"讙 讗讜诪专 谞讜讛讙讬谉 讛讬讬谞讜 讘讬转 讗讘讗 砖讛讬讬谞讜 谞讜转谞讬谉 讻诇讬诐 诇诇讘谉 诇讻讜讘住 谞讻专讬 砖诇砖讛 讬诪讬诐 拽讜讚诐 诇砖讘转 讜砖讜讬谉 讗诇讜 讜讗诇讜 砖讟讜注谞讬谉 讘拽讜专讜转 讘讬转 讛讘讚 讜讘注讙讜诇讬 讛讙转 讗诪专 讛专"诐 驻讬' 注讘讚谉 诪注讘讚 讛注讜专讜转 讜讻讜讘住 讛讜讗 诪讻讘住 讬专讬注讜转 讘讙讚讬 驻砖转谉 讜谞拽专讗 讘诇砖讜谉 讞讻诪讬诐 拽爪专 讜讙诐 讻谉 讘诇砖讜谉 注专讘 拽爪讗专 驻讬' 讛讘讙讚讬诐 讛诇讘谞讬诐 讛诐 爪专讬讻讬谉 讻讘讜住 讬讜转专 诪谉 讛讘讙讚讬诐 讛爪讘讜注讬诐 讗讘诇 讛讘讙讚讬诐 讛爪讘讜注讬' 诪讜转专 诇转转诐 诇讻讜讘住 讜讗驻讬' 讘注专讘 砖讘转 讜讗驻讬' 诇专砖讘"讙 讜讗讬谉 讛诇讻讛 讻诪讜转讜 讗诇讗 讻讘讬转 讛诇诇 砖讛转讬专讜 诇转转 讗讬 讝讛 讘讙讚 砖讬讛讬讛 诇讻讜讘住 注诐 讛砖诪砖 讜讘诇讘讚 砖讬驻住讜拽 注诪讜 讛砖讻专 讜拽讜专转 讘讬转 讛讘讚 讛讜讗 拽讜专转 讛讘讚 讜讛注谞讬谉 讻讬 讗讘谉 讛讙转 讬讜专讬讚 讗讜转讜 注诇 讛讝讬转讬诐 讜讛谉 谞砖讞讟讬谉 讜诪转诪爪讬谉 讻诇 讛砖讘转 讜讙诐 讻谉 讬住讘讘讜 讛讞讘诇讬诐 注诇 讛注谞讘讬诐 讛讚专讜讻讬诐 讻讚讬 砖讬转诪爪讜 讜讬讝讜讘讜 讻诇 讛砖讘转 讜注讙讜诇 砖诐 讻诇 讚讘专 注讙讜诇 讗爪诇诐 讜诪讜转专 诇注砖讜转 讻诇 讝讛 注诐 讞砖讻讛:



讗诪专 讛诪讗讬专讬 砖谞讗讛 讛诪砖谞讛 讛转砖讬注讬转 讗讞专讬讛 诇诇诪讚 诇讚注转 讘"砖 砖讗讬谉 谞讜转谞讬' 注讜专讜转 砖诇谞讜 诇注讘讚谉 讜诇讗 讻诇讬诐 诇讻讜讘住 专"诇 讘讙讚讬诐 讗诇讗 讻讚讬 砖讬注砖讜 诪讘注讜讚 讬讜诐 诪驻谞讬 砖谞专讗讛 讻诪住讬讬注讜 讜讙讜专诐 诇讜 诇注砖讜转 诪诇讗讻讛 讘砖讘转 讜讛讜爪专讻讛 讝讜 诇诇诪讚 诇讚注转 讘"砖 诇讛讜讚讬注 砖讛诐 诪讜转专讬诐 讗讞专 砖谞转谞诐 诪讘注讜讚 讬讜诐 讘讻讚讬 砖讬注砖讜 讜讗诐 讛讬讜 诪专讘讬诐 讻诇 讻讱 砖讛讬讛 爪专讱 诇讛诐 讬讜诐 讗讜 讬讜诪讬诐 砖讬转谞诐 诇讛诐 讻砖讬注讜专 讝讛 讜讗注"驻 砖诇讗 注砖讛 讛专讬 诪"诪 诇讗 讬专讗讛 讻砖诇讜讞讜 讜讗诐 诪驻谞讬 讛讻诇讬诐 诇讗 谞讗诪专讛 砖讘讬转转 讛讻诇讬诐 讗诇讗 讘讻诇讬诐 砖讛诪诇讗讻讛 谞注砖讬转 讘讛诐 讗讘诇 讗诇讜 讛诐 讛诐 讛谞驻注诇讬诐 专"诇 砖讛诪诇讗讻讛 谞注砖讬转 讘讙讜驻谉 砖诇 讻诇讬诐 讜讗讬谉 讻讗谉 砖讘讬转讛 砖讛诐 讛诐 讛诪转讻讘住讬诐 讜讻谉 讘讻诇讬诐 讛诪转讙诪专讬诐 讗讜 讛诪转讙驻专讬诐 讜诪讛 砖讗诪专 专砖讘"讙 谞讜讛讙讬诐 讛讬讬谞讜 诇讬转谉 讻诇讬 诇讘谉 诇讻讜讘住 谞讻专讬 砖诇砖讛 讬诪讬诐 拽讜讚诐 诇砖讘转 讻讘"砖 讛讬讗 讜诪驻谞讬 砖讻诇讬 诇讘谉 讻讘讜住诐 拽砖讛 诇讛诐 讜爪专讬讱 诇讛诐 砖诇砖讛 讬诪讬诐 讜讘"讛 诪转讬专讬诐 讗祝 讘讗诇讜 讗讞专 砖讛砖诪砖 讘注讜诇诐 讜讗驻讬诇讜 住诪讜讱 诇砖拽讬注转讜 砖讛专讬 讘讚讬讚讬讛 拽讗 讟专讞 讜驻讬专砖讜 讘讙诪' 讚讜拽讗 讘拽爪抓 讜讛诇讻讛 讻讘"讛 讜砖讜讬谉 砖讟讜注谞讬谉 讘拽讜专转 讘讬转 讛讘讚 讜讘注讙讜诇讬 讛讙转 讘住诪讜讱 诇讞砖讬讻讛 讗注"驻 砖讛讬讬谉 讗讜 讛砖诪谉 讝讘 讘砖讘转 诪驻谞讬 砖讗诇讜 注砖讗谉 讘砖讘转 讗讬谉 讘讛 讞讬讜讘 讞讟讗转 讜讗注"驻 砖讛住讞讬讟讛 讗讘 诪诇讗讻讛 诇讗 谞讗诪专 讻谉 讗诇讗 讘砖诇讗 谞转专住拽讜 诪讘注讜讚 讬讜诐 砖讛讜讗 诪驻专拽 讜诪讜爪讬讗 讚讘专 诪转讜讱 诪讛 砖讛讜讗 讙讚诇 讘讜 讜讛讜讗 转讜诇讚转 讚砖 讗讘诇 讗诇讜 讚专讻谉 诇专住拽诐 转讞诇讛 讝转讬诐 讘专讬讞讬诐 讜注谞讘讬诐 讘讚专讬讻讛 讜讗讞"讻 谞讜转谞讬诐 讗转 讛拽讜专讛 讜讗转 讛注讙讜诇 注诇讬讛谉:



讛诪砖谞讛 讛注砖讬专讬转 讗讬谉 爪讜诇讬谉 讘砖专 讘爪诇 讜讘讬爪讛 讗诇讗 讻讚讬 砖讬爪讜诇讜 诪讘注讜讚 讬讜诐 讗讬谉 谞讜转谞讬谉 讗转 讛驻转 诇转谞讜专 注诐 讞砖讬讻讛 讜诇讗 讞专专讛 注诇 讙讘讬 讙讞诇讬诐 讗诇讗 讻讚讬 砖讬拽专诪讜 驻谞讬讛 专' 讗诇讬注讝专 讘谉 讬注拽讘 讗讜诪专 讻讚讬 砖讬拽专讜诐 讛转讞转讜谉 砖诇讛 讗诪专 讛专"诐 驻讬' 讞专专讛 讞诇讛 驻讬' 拽专诪讜 驻谞讬讛 讻诇讜诪专 砖拽专诪讜 讜拽驻讗讜 驻谞讬 讛讞专专讛 砖讛诐 讻诇驻讬 讗讜讬专 讛转谞讜专 讜专' 讗诇讬注讝专 住讘专 讻讬 讗驻讬' 诇讗 谞砖讗专 诪谉 讛讬讜诐 讗诇讗 讻讚讬 砖讬拽专诪讜 驻谞讬讛 讛讚讘拽讬诐 讘讞专住 讛转谞讜专 砖讛诐 拽讜驻讗讬诐 拽讜讚诐 诪谉 讛驻谞讬诐 砖讛诐 讻诇驻讬 讗讜讬专 讛转谞讜专 讜讗讬谉 讛诇讻讛 讻专' 讗诇讬注讝专 讜讗诪专讜 讻讚讬 砖讬爪讜诇讜 讘讻讚讬 砖讬讛讬讜 专讗讜讬讬诐 诇讗讻讬诇讛 讜讗注"驻 砖诇讗 谞砖诇诐 讘讬砖讜诇诐:



讗诪专 讛诪讗讬专讬 讜讘讗讛 讛诪砖谞讛 讛注砖讬专讬转 诇讚讘专讬 讛讻诇 诇讜诪专 砖讗讬谉 爪讜诇讬谉 讘砖专 讘爪诇 讜讘讬爪讛 讗诇讗 讻讚讬 砖讬爪讜诇讜 诪讘注讜讚 讬讜诐 讜诪驻专砖 讘讙诪' 讻讚讬 砖讬爪讜诇讜 讻诪讗讻诇 讘谉 讚专讜住讗讬 讜讛讜讗 注讚 砖诇讬砖 讛讘讬砖讜诇 砖讗讬谉 诇讙讝讜专 诇讞讬转讜讬 讙讞诇讬诐 讗讞专 砖讛讙讬注 诇爪诇讬讛 讘砖讬注讜专 讝讛 砖讘诇讗 讞讬转讜讬 讬诪讛专 诇讛讙诪专 爪诇讬讬转讜 讜专讗讜讬 诇讗讻诇讛 讘诇讬诇讛 讛讗 驻讞讜转 诪讻讗谉 讗住讜专 诪讞砖砖 讞讬转讜讬 讜讘讘讬砖讜诇 讛讜讗讬诇 讜讗讬谉 讛讘讬砖讜诇 诪诪讛专 讻诇 讻讱 讗讬谉 砖讜讛讬谉 注诇 讻讬专讛 砖讗讬谉 讙专讜驻讛 讜拽讟讜诪讛 讗诇讗 讞诪讬谉 砖讛讜讞诪讜 讻诇 爪专讻谉 讗讜 转讘砖讬诇 砖讘砖诇 讻诇 爪专讻讜 讛讜讗讬诇 讜讘讬砖讜诇讜 诪转讗讞专 讬讘讗 诇讬讚讬 讞讬转讜讬 讜讻谉 讛诇讻讛 讗讬谉 谞讜转谞讬谉 讗转 讛驻转 讘转谞讜专 讜讞专专讛 注诇 讛讙讞诇讬诐 讗诇讗 砖讬讛讗 砖讛讜转 讘讬讜诐 讘讻讚讬 砖讬拽专诪讜 驻谞讬讛 专"诇 讛注诇讬讜谞讬诐 讜讘砖讬注讜专 讝讛 诪讬讛讗 诪讜转专 讗注"驻 砖诇讗 讬拽专诐 讛转讞转讜谉 砖讛讜讗 诪转讗讞专 讘拽讬专讜诪讜 诪驻谞讬 砖讛诇讞讜转 诪爪谞谉 讗转 讚讜驻谉 讛转谞讜专 砖讛驻转 专讚讜讬 讘讛 砖诪讗讞专 砖讛专讘讛 讗讜讻诇讬谉 讻诪讜转讛 讗讬谉 讻讗谉 讞砖砖 讞讬转讜讬 讜专' 讗诇讬注讝专 诪讞诪讬专 讗讗"讻 讘讻讚讬 砖讬拽专讜诐 讛转讞转讜谉 讜讬砖 诪驻专砖讬诐 砖拽专讬诪转 讛转讞转讜谉 讛讜讗 拽讜诇讗 讜讛讘讬讗讜讛 诪谉 讛讬专讜砖诇诪讬 讜诇讗 讬专讗讛 讻谉 讜诪"诪 讛诇讻讛 讻专' 讗诇讬注讝专 讜讘讙诪专讗 讬转讘讗专讜 讘讛 拽爪转 讚讘专讬诐 讘注"讛:



讛诪砖谞讛 讛讗讞转 注砖专讛 诪砖诇砖诇讬谉 讗转 讛驻住讞 讘转谞讜专 注诐 讞砖讻讛 讜诪讗讞讬讝讬谉 讗转 讛讗讜专 讘诪讚讜专转 讘讬转 讛诪讜拽讚 讜讘讙讘讜诇讬谉 爪专讬讱 砖转爪讬转 讗转 讛讗讜专 讘专讜讘谉 专' 讬讛讜讚讛 讗讜诪专 讗祝 讘驻讞诪讬谉 讻诇 砖讛谉 讗诪专 讛专"诐 驻讬' 诪砖诇砖诇讬谉 转讜诇讬谉 注诐 讞砖讻讛 讻砖讬讞讜诇 讗专讘注讛 注砖专 讘谞讬住谉 注专讘 砖讘转 讜诇讗 谞讙讝讜专 砖诪讗 讬讞转讛 讘讙讞诇讬诐 讻讚讬 诇诪讛专 讛讘砖讜诇 讻讬 讘谞讬 讞讘讜专讛 讝专讬讝讬诐 讛诐 讜驻讬' 诪讗讞讬讝讬谉 讗转 讛讗讜专 诪讚诇讬拽讬谉 讗讜 诪讘注专讬谉 讜讛注拽专 诪讗讞讬讝讬谉 讗转 讛讗讜专 讜诪讚讜专讛 讻诪讜 诪讜拽讚讛 讗讜 讬拽讚 讜讘讬转 讛诪讜拽讚 诪驻讜专砖 讘诪住讻转 转诪讬讚 讜讛讬讗 诇砖讻讛 砖讛讬讜 拽讜专讬谉 讗讜转讛 讘讬转 讛诪讜拽讚 讜讛讬转讛 砖诐 诪讚讜专转 讗砖 讘讜注专转 转诪讬讚 讜诇驻讬讻讱 谞拽专讗转 讗讜转讛 诇砖讻讛 讘讬转 讛诪讜拽讚 讜讛爪讜专讱 讗诇讬讛 讻讬 讬讚讜注 讘拽讘诇讛 砖讗讬 讗驻砖专 讘诇讬 讛讘注专转 讗砖 注诇 讛诪讝讘讞 讘讻诇 讬讜诐 讜讗注"驻 砖讛讬讛 砖诐 讗砖 诪谉 讛砖诪讬诐 讜讛讜讗 讗诪专诐 诪爪讜讛 诇讛讘讬讗 讗砖 诪谉 讛讛讚讬讜讟 讜讛转讬专讜 诇讛讚诇讬拽 讛讗砖 讘专讗砖讬 讛注爪讬' 讘讗讜转讛 诪讚讜专讛 注诐 讞砖讻讛 讜诇讗 谞讞讜砖 砖讬砖诇讞 讬讚讜 诇讚讞讜转 讗转 讛注爪讬诐 诇讙讘讬 讛讗砖 讻讚讬 砖转讙诪专 讛讘注专转谉 讻讬讜谉 砖谞讻谞住讛 砖讘转 讜诇讗 谞讙诪专讛 讛讘注专转谉 诇驻讬 砖讛讻讛谞讬' 讝专讬讝讬谉 讛诐 讗讘诇 讘砖讗专 诪拽讜诪讜转 讗讬谉 注讜砖讬谉 诪讚讜专讛 讗诇讗 讘讻讚讬 砖讬爪转 讛讗讜专 讘专讜讘谉 讜讻谉 讗诪专讜 讻讚讬 砖讬讜爪转 讛讗讜专 讘专讜讘谉 讜讬讜讚注 讝讛 讻砖转讛讗 砖诇讛讘转 注讜诇讛 诪讗诇讬讛 诪讘诇讬 住讬讜注 讜谞驻讬讞讛 讜讛讘讗转 注爪讬' 讚拽讬诐 转讞转讬讛 讜讗讬谉 讛诇讻讛 讻专' 讬讛讜讚讛 砖讗诪专 砖讬讗讞讝 讛讗砖 讘专讗砖讬 讛驻讞诪讬谉 注诐 讞砖讬讻讛 讜讗讬谞讜 爪专讬讱 诇专讜讘谉:



讗诪专 讛诪讗讬专讬 讜讘讗讛 讛诪砖谞讛 讛讬"讗 诇讚讘专讬 讛讻诇 诇讜诪专 砖诪砖诇砖诇讬谉 讗转 讛驻住讞 诇转谞讜专 专"诇 转讞讜讘 讘砖驻讜讚 讜转诇讜讬 讘讗诪爪注 讗讜讬专 讛转谞讜专 砖讙讞诇讬谉 诪驻讛 讜诪驻讛 讘住诪讜讱 诇砖拽讬注转 讛讞诪讛 砖诇讗 讬讙讬注 诇砖诇讬砖 讛讘讬砖讜诇 注讚 砖拽讚砖 讛讬讜诐 砖诪讗讞专 砖讗讬谉 驻住讞讬诐 讗诇讗 讘讞讘讜专讛 讘谞讬 讞讘讜专讛 讝专讬讝讬诐 讛诐 讜诪讗讞讬讝讬谉 讗转 讛讗讜专 专"诇 诪讗讞讬讝讬谉 讗转 讛讗讜专 讘诪讚讜专转 讘讬转 讛诪讜拽讚 讜讛讜讗 诇砖讻讛 砖讘诪拽讚砖 砖讘讛 讛讻讛谞讬诐 诪转讞诪诪讬谉 讘诪讚讜专转 讗砖 讛谞讬住拽转 诇砖诐 诪爪讚 砖讛讜诇讻讬谉 讬讞驻讬诐 注诇 讛专爪驻讛 砖讛专爪驻讛 讻诇讬 砖专转 讜讗讬谉 讚讘专 专讗讜讬 诇讛讬讜转 讞讜爪抓 讘讬谞讛 诇讘讬谉 讛专讙诇讬诐 讻讚讬谉 讻诇讬 砖专转 讘讬谞讜 讜讘讬谉 讛讬讚 讜讗诪专 砖诪讗讞讬讝讬谉 讛讗讜专 诪注讟 讘注爪讬诐 讜诪转讘注专转 诪砖转讞砖讱 讜讗讬谉 讞讜砖砖讬谉 讗讞专 砖诇讗 谞注砖讜 讛注爪讬诐 讙讞诇讬诐 砖讬讘讗讜 诇讬讚讬 讞讬转讜讬 砖讛讻讛谞讬诐 讝专讬讝讬谉 讛诐 讗讘诇 讘讙讘讜诇讬谉 爪专讬讱 砖讬讗讞讜讝 讛讗讜专 讘专讜讘谉 专"诇 讘专讜讘 讻诇 讘拽注转 讜讘拽注转 讘注讘讬讛 诪转讜讻讛 讜讘讛拽讬驻讛 诪讘讞讜抓 讜专' 讬讛讜讚讛 诪讬拽诇 讘讙讘讜诇讬谉 讘讗砖 砖诇 驻讞诐 砖讬讗讞讬讝讜 讘讛 讛讗讜专 诪注讟 注诐 讛砖诪砖 讜讬转讘注专 诪砖转讞砖讱 砖讗讬谉 讞讬转讜讬 爪专讬讱 讘讛 讜讻谉 讛诇讻讛:



讝讛讜 讘讬讗讜专 诪砖谞讬讜转 讗诇讜 讜驻住拽 砖讘讛诐 讜讚讘专讬诐 砖谞讻谞住讜 转讞转讬讛谉 讘讙诪' 诇讛砖诇诪转 讘讬讗讜专 注谞讬谞讬诐 讗诇讜 注诐 砖讗专 讚讘专讬诐 砖谞转讙诇讙诇讜 讘讛 讗诇讜 讛谉:





诪讛专砖"讗 - 讞讬讚讜砖讬 讛诇讻讜转

讘驻讬' 专砖"讬 讘讚"讛 讗讬 讞砖讬讚讬 讻讜' 诇讗 诇讬驻专砖讜 讗诇讗 讞讟讛 讗讞转 诪谉 讛讻专讬 讻讜' 注讻"诇 讛讚"讗 讜专"诇 讛讗 讚驻专讬讱 讗驻专讜砖讬 谞诪讬 诇讬驻专砖讜 住诪讬讱 讗讚诇拽诪谉 讻砖诪讜讗诇 讚讞讟讛 讗讞转 驻讜讟专转 讜讗"讻 诇讗 诇讬驻专砖讜 讗诇讗 讞讟讛 讗讞转 讻讚讬 诇转拽谉 讟讘诇讛 讗诇讗 注"讻 讚诇讗 讞砖讬讚讬 诇讛讻讬 诪砖讜诐 讙讝讬诇转 讻讛谉 讗讘诇 讚诇讗 诇讬驻专砖讜 讻诇诇 讜讚讗讬 讚诇讗 驻专讬讱 诇讬讛 讚诪砖讜诐 讗讬住讜专 讟讘诇 讜讚讗讬 讻"注 讞讜砖砖讬谉 讜拽"诇:


讘讚"讛 讗讜讻诇讬谉 讜讻诇讬诐 诪讟诪讗讬谉 诪砖拽讬谉 讞讚讗 讻讜' 注讻"诇 讻"讛 讘讻诇 住驻专讬诐 讬砖谞讬诐 砖讘驻专砖"讬 讜诪讛专砖"诇 讛讙讬讛 讘驻专砖"讬 讗讜讻诇讬谉 讜讻诇讬诐 砖谞讟诪讗讜 讘诪砖拽讬谉 讻讜' 讜诇驻讬 讛讙讛转讜 讝讜 诪讞拽 讘讙诪' 砖谞讟诪讗讜 讘诪砖拽讬谉 砖讝讛 讛讜讗 砖讛讜住讬祝 专砖"讬 讘驻讬专讜砖讜 诇驻讬 讚注转讜 讜讗"讗 讜诪讬 讛讜讗 砖讬砖讙讬讞 讘诪讞拽讬诐 讻讗诇讜 讗讘诇 讻诇 住驻专讬诐 讛讬砖谞讬诐 谞讻讜谞讬诐 讛诐 讘讙诪专讗 讗讜讻诇讬诐 讜讻诇讬诐 砖谞讟诪讗讜 讘诪砖拽讬谉 讻讜' 砖讛讜讗 诇砖讜谉 讛诪砖谞讛 讘注爪诪讜 砖讛讘讬讗 诇注讬诇 讙诐 讻诇 驻讬专砖"讬 砖诇驻谞讬谞讜 讬砖专讬诐 讛诐 讜专"诇 讗讜讻诇讬诐 讜讻诇讬诐 讜讚讗讬 讘' 讚讘专讬诐 讛诐 讗诇讗 讚诪讟诪讗讬谉 砖诇 砖谞讬讛诐 讞讚 讛讜讗 讚讛讬讬谞讜 诪砖拽讬谉 诪砖"讛 讞砖讬讘 诇讛讜 讻讞讚讗 讜拽"诇:


转讜住驻讜转 讘讚"讛 讚讬诇诪讗 诪砖讛讬 讻讜' 讗诇诪讗 诇讻讛谞讬诐 砖专讬 讜讬"诇 讻讬讜谉 讚讗讬谉 讻讜' 注讻"诇 谞拽讟讜 讛讻讬 诇诪讗讬 讚住"讚 诪注讬拽专讗 讛转诐 讚砖专讬 诇讗讻讜诇 诇讻讛谞讬诐 讜诇讗 讗住讜专 讗诇讗 诇讝专讬诐 讗讘诇 诇诪住拽谞讗 讗住讜专 诇讗讻讜诇 讗祝 诇讻讛谞讬诐 讜诇讗讜 诪砖讜诐 讟注诪讗 讚讛讬住讞 讛讚注转 讻诪"砖 诪讛专砖"诇 讚讛讗讬 讟注诪讗 谞诪讬 诇讗 拽讗讬 讛转诐 讗诇讗 诪砖讜诐 诪注诇讛 注讘讜讚 专讘谞谉 讚诇讗 转讬讛谞讬 讝专讬注讛 诇讛讬转专 讗讻讬诇讛 讗驻讬诇讜 诇讻讛谞讬诐 讻讚诪住讬拽 讛转诐 讗讘诇 诇讟讛专 诪讬讚讬 讟讜诪讗讛 讜讚讗讬 讚诪讛谞讬 讝专讬注讛 讜讝讛 砖讚拽讚拽讜 讘转讬专讜爪诐 诪砖讜诐 专讬讜讞 (驻讜专转讗) 砖诪讟讛专讬谉 诇讗 讻讜' 讚讛讬讬谞讜 诇诪住拽谞讗 砖讗讬谉 讻讗谉 专讬讜讞 讗诇讗 诇讟讛专 讚诇讗讻讬诇讛 诇讻讛谞讬诐 谞诪讬 讗住讜专 讙诐 诪讛 砖谞讚讞拽 诪讛专砖"诇 诇讜诪专 砖专"诇 讚专砖"讬 讙"讻 谞转讻讜讬谉 讻讚讘专讬 讛转讜住' 讗讬谉 爪讜专讱 讚讙讝讜专 砖转讛讗 讘砖诪讛 讛专讗砖讜谉 讜讛专讬 讛讬讗 转专讜诪讛 讟诪讗讛 注讻"诇 诪专砖"讬 讜讚讗讬 诇讗 诪砖诪注 讻谉 讜讚讜"拽:


讘讚"讛 讛谞讬讞讗 讻讜' 讗讜讻诇 专讗砖讜谉 讜讗讜讻诇 砖谞讬 讞讚讗 讞砖讬讘 诇讛讜 讗"谞 讛讘讗 专讗砖讜 讻讜' 注讻"诇 拽"拽 诪讗讬 拽砖讬讗 诇讛讜 诇注讬诇 讙讘讬 讬讚讬诐 讛讘讗讜转 诪讞诪转 住驻专 谞诪讬 讘讜 讘讬讜诐 讙讝专讜 讜讛讜讬 讟驻讬 诪讬"讞 讚讘专 讗讬诪讗 讚讗讜讻诇 专讗砖讜谉 讜讗讜讻诇 砖谞讬 讞讚讗 讞砖讬讘 诇讛讜 讜讛讘讗 专讗砖讜 讜专讜讘讜 讻讜' 讜讟讛讜专 砖谞驻诇讜 讻讜' 谞诪讬 讞讚讗 讞砖讬讘 诇讛讜 讚讛砖转讗 讗"谞 讬讚讬诐 诪讞诪转 住驻专 讘讜 讘讬讜诐 讙讝专讜 诇讗 讛讜讬 讟驻讬 诪讬"讞 讚讘专 讜讚讜"拽:


讜讚注 砖讘注诇 讛诪讗讜专 诇讗 讞砖讬讘 讗讬谉 驻讜诇讬谉 讜讗讬谉 拽讜专讬谉 讘讻诇诇 讬"讞 讚讘专 砖谞讞诇拽讜 讘讜 讜爪"诇 砖讛讜讗 诪驻专砖 讘讬"讞 讙讝专讜 讜讘讬"讞 谞讞诇拽讜 讚讗诪专 砖诪讜讗诇 讛讬讬谞讜 讘讬"讞 讚讘专 讙讝专讜 讘诇讗 诪讞诇讜拽转 讜讘讬"讞 讗讞专讬谞讬 谞讞诇拽讜 讜讚拽讗诪专讬' 诇注讬诇 讗讬谉 驻讜诇讬谉 讜讗讬谉 拽讜专讬谉 讻讜' 讜讗诇讜 诪谉 讛诇讻讜转 讛讬讬谞讜 诪谉 讬"讞 讛诇讻讜转 砖讙讝专讜 讘讜 讘讬讜诐 讜诇讗 讛讜讜 诪讬"讞 砖谞讞诇拽讜 讘讜 讜讻"讻 讛专诪讘"诐 讘驻讬' 讛诪砖谞讛 讘讬"讞 讙讝专讜 讜讘讬"讞 讗讞专讬谞讬 谞讞诇拽讜 诪讬讛讜 诪讛 砖讛讜住讬祝 讘驻讬' 讛专诪讘"诐 诇讜诪专 注讜讚 讬"讞 讗讞专讬谞讬 砖讛讜砖讜讜 讘讛谉 讗讬谞讜 注"驻 转诇诪讜讚 砖诇谞讜 讚诪住讬拽 讗讛讗 讚转谞讬 讛讜砖讜讜 讚讛讬讬谞讜 讘讗讜转谉 砖谞讞诇拽讜 讘讜 讘讬讜诐 诇诪讞专 讛讜砖讜讜 讘讛诐 讜讛讜讗 注"驻 讛讬专讜砖诇诪讬 讻诪"砖 讘住驻专 讛专讗讘"谉 注"砖 讜讚讜"拽:


讘讚"讛 讗讬谉 谞讜转谞讬谉 讻讜' 讗讘诇 拽讘诇谞讜转 讚诪讞讜讘专 讚讛讜讬 讘专砖讜转 讬砖专讗诇 讻讜' 注讻"诇 诇讗讜 讚讜拽讗 讘专砖讜转 讬砖专讗诇 讚爪讜专讱 诪讞讜讘专 讗祝 讘专砖讜转 谞讻专讬 诪驻专住诪讗 诪讬诇转讗 讜讗住讜专 讜讛讻讬 诪讜讻讞 讘讬专讜砖诇诪讬 砖讛讘讬讗讜 讚讗诪专 讘讚"讗 讘转诇讜砖 讗讘诇 讘诪讞讜讘专 讗住讜专 讚讛讬讬谞讜 注"讻 讗驻讬诇讜 讘专砖讜转 谞讻专讬 爪讜专讱 诪讞讜讘专 讻诪讜 诇住转转 讗讘谞讬诐 讛讜讗 讚讗住讜专 讚讘讘讬转 讬砖专讗诇 转诇讜砖 谞诪讬 讗住讜专 讜讻"讛 讘转讜住' 住讜祝 驻"拽 讚注"讝 讜讘专讗"砖 注"砖 讜拽"诇:





诪讛专"诐

讘讙诪' 讗诪专 专讘讗 讗讬 讞砖讬讚讬 讗驻专讜砖讬 谞诪讬 诇讗 诇讬驻专砖讜 讗诇讗 讻讬讜谉 讚讗驻砖专 诇诪讬注讘讚 讞讟讛 讗讞转 讻讚砖诪讜讗诇 讜讻讜' 诪讛讬诪谞讬 讗诇讗 谞讝讬专讛 诪砖讜诐 转专讜诪讛 诪讟讗讛 讜讻讜' 讻讱 谞专讗讛 砖讛讬转讛 讛讙讬专住讗 诇驻讬专讜砖 讛转讜住' 讜诪驻讬专砖"讬 谞专讗讛 砖讙讜专住 讗讬 讞砖讬讚讬 诇讛讻讬 诇讗 诇驻专砖讜 讗诇讗 讞讟讛 讗讞转 诪谉 讛讻专讬 讻讚砖诪讜讗诇 讗诇讗 讙讝讬专讛 诪砖讜诐 转专讜诪讛 讟诪讗讛 讜讻讜':


讘专砖"讬 讚"讛 砖诪讟诪讗 讘讝讬讘讛 讜讗驻讬诇讜 讗讬谞讜 讝讘 讻爪"诇:


讚"讛 讗讜讻诇讬谉 讜讻诇讬诐 砖谞讟诪讗讬诐 讘诪砖拽讬谉 讜讻讜' 讻爪"诇:


讘转讜住' 讚"讛 讻讬讜谉 讚讗驻砖专 诇诪讬注讘讚 讻讚砖诪讜讗诇 诪讛讬诪谞讬 讛拽砖讛 专讬讘"讗 转专讜诪转 诪注砖专 讚诇讗 讗驻砖专 诇诪讬注讘讚 讻砖诪讜讗诇 诇讬讙讝专 专"诇 诇诪讛 讛讜爪专讱 诇诪讬讛讚专 诪砖讬谞讜讬讗 拽诪讗 讜拽讗诪专 讗诇讗 讙讝讬专讛 诪砖讜诐 转专讜诪讛 讟诪讗讛 讘讬讚 讻讛谉 谞讬诪讗 讚讛讗 讚讙讝专讬 讙讬讚讜诇讬 转专讜诪讛 砖讬讛讬讜 讻转专讜诪讛 讛讬讬谞讜 讘转专讜诪转 诪注砖专 砖诪驻专讬砖 讛诇讜讬 砖诇讗 讬讛讬讛 注讬谞讜 爪专讛 诇转转讜 诇讻讛谉 讜讬讝专注谞讛 诇讘讟诇讛 诪转讜专转 转专讜诪转 诪注砖专 讚讛转诐 诇讬讻讗 诇讛讜讻讬讞 讚诪讛讬诪谞讬 讚讛讗 讛转诐 诇讗 讗驻砖专 诇诪讬注讘讚 讻砖诪讜讗诇 诇讛驻专讬砖 讞讟讛 讗讞转 讚讝讛 讗讬谞讜 讻"讗 讙讘讬 转专讜诪讛 讙讚讜诇讛 讚诇讗 谞转谞讛 讘讛 讛转讜专讛 砖讬注讜专 讜转讬专抓 专"讬 讚诪"诪 讗诪转 讛讜讗 讜讻讜' 讜专讜爪讛 诇驻专砖 讟注诐 讗讞讚 讘讻讜诇谉 专"诇 诇讻讱 拽讗诪专 诪砖讜诐 转专讜诪讛 讟诪讗讛 讘讬讚 讻讛谉 讻讝讛 讚讝讛 讛讟注诐 砖讬讬讱 讙诐 讘转专讜诪讛 讙讚讜诇讛:


讚"讛 讚诇诪讗 诪砖讛讬 诇讛讜 讜讻讜' 讜拽砖讛 诇专"讬 讚讗诪专 讘讛讚讬讗 驻专拽 讻诇 砖注讛 讟讛讜专讜转 诪诇讟诪讗 讜讗住讜专讬诐 诪诇讗讻讜诇 讜讻讜' 讗诇诪讗 诇讻讛谞讬诐 砖专讬 讬砖 诇转诪讜讛 注诇 讚讘专讬 讛转讜住驻讜转 讛诇诇讜 讚讛讗 讛转诐 讘驻专拽 讻诇 砖注讛 诇讗 拽讗讬 讛讻讬 讘诪住拽谞讗 讗诇讗 诪住讬拽 砖诐 讚诪注诇讛 注砖讜 讘转专讜诪讛 讚讗讬谉 讝专讬注讛 诪讜注诇转 讘讛 诇讟讛专讛 诪转讜专转 转专讜诪讛 讟诪讗讛 诇讛转讬讚讛 讘讗讻讬诇讛 诇讻讛谞讬诐 讜讛讗 讚拽转谞讬 讟讛讜专讛 诪诇讟诪讗 讛讬讬谞讜 砖讗讬谞讛 诪讟诪讗讛 诇讗讞专讬诐 讘谞讙讬注转讛 讗讘诇 诇注谞讬谉 讗讻讬诇讛 谞砖讗专转 讘讟讜诪讗转讛 讜讗住讜专讛 讘讗讻讬诇讛 讗祝 诇讻讛谞讬诐 讻诪讜 砖驻讬专砖"讬 讻讗谉 讜爪"诇 注诇 讻专讞讱 讚诇讗 诪拽砖讛 专"讬 拽讜砖讬讗 讝讜 讗诇讗 诇驻讬 诪讛 讚讛讜讛 住诇拽讗 讗讚注转讗 讚讛转诐 诪注讬拽专讗 讚讛讜讛 诪驻专砖 讚讛讗 讚拽转谞讬 讜讗住讜专讬诐 讘讗讻讬诇讛 讛讬讬谞讜 诇讝专讬诐 讗讘诇 诇讻讛谞讬诐 砖专讬 诇驻讬 讗讜转讜 住"讚 诪拽砖讛 专"讬 讜讛讬讗讱 讛讬讛 住"讚 诇驻专砖 讛讻讬 讛讗 诪住讬拽 讛讻讗 讚讛讗 讚讙讝专讜 注诇 讙讬讚讜诇讬 转专讜诪讛 砖讬讛讬讜 讻转专讜诪讛 讛讬讬谞讜 讙讝讬专讛 诪砖讜诐 转专讜诪讛 讟诪讗讛 讘讬讚 讻讛谉 讚诇诪讗 诪砖讛讛 诇讛 讜讗讬 讗诪专转 讚诇讗讞专 讝专讬注讛 谞讟讛专讛 诪讟讜诪讗转讛 讜诪讜转专转 诇讻讛谞讬诐 讘讗讻讬诇讛 讗"讻 讛砖转讗 谞诪讬 诪砖讛讛 诇讛 讻讚讬 诇讟讛专讛 砖转讛讗 诪讜转专转 讘讗讻讬诇讛 诇讻讛谞讬诐 讜转讬专抓 讚诪砖讜诐 讛讗讬 专讜讜讞讗 驻讜专转讗 诇讗 讬砖讛讛 讗讜转讛 讜讻讜' 讜讻谉 诪砖诪注 砖诐 讘转讜住驻讜转 讚"讛 讟讛讜专讜转 诪诇讟诪讗 讻谉 谞"诇 诇讬讬砖讘 讘讚讜讞拽 讗讘诇 讗讬谉 诇砖讜谉 讛转讜住驻讜转 讚讛讻讗 诪砖诪注 讻谉 讚诪讚讛拽砖讜 拽讜砖讬讗 讝讜 注诇 驻讬专讜砖 讛拽讜谞讟专住 讚驻讬专砖 讚讙讝专讜 讚讗驻讬诇讜 讬讝专注谞讛 讚讛讜讬讗 讟诪讗讛 诪砖诪注 诪诇砖讜谞诐 讚诇驻讬 讛讗诪转 诪拽砖讜 讚讗诇"讻 诇诪讛 转诇讬 拽讜砖讬讗 讝讜 讘驻讬专讜砖 专砖"讬 讜讚讜"拽:


讚"讛 注诇 驻转谉 讜讻讜' 砖诇讗 讘驻谞讬 注"讝 驻讬' 讻诇 诪拽讜诐 砖诪讜爪讗 讛谞讻专讬 讬讬谉 讛讜讗 诪谞住讻讜 诇注"讝 讗注"驻 砖讗讬谉 讗讝 讛注"讝 讘驻谞讬讜:


专"讛 讛谞讬讞讗 诇专"诪 讜讻讜' 诪讚拽转谞讬 讘讘专讬讬转讗 讗诇讜 诪谉 讛讛诇讻讜转 讜讻讜' 驻讬专讜砖 诇砖讜谉 专讘讬诐 讜诇讗 拽转谞讬 讻讬 讗诐 讛谞讬 转专转讬 砖"诪 讚讘转专讬 拽讗 讞砖讬讘 诇讛讜:


讘讗"讚 讜诪讬讛讜 拽砖讛 讚诇讗 诪谞讬 专砖"讬 讛讱 讚诇讗 讬讗讻诇 讛讝讘 讜讻讜' 讜诇驻讬 讝讛 讗讜讻诇 专讗砖讜谉 讜讗讜讻诇 砖谞讬 讜讻讜' 驻讬专讜砖 讜诇驻讬 讝讛 讚讗谞讜 爪专讬讻讬谉 诇诪谞讜转 讛讱 讚诇讗 讬讗讻诇 讛讝讘 注诐 讛讝讘讛 爪专讬讱 诇讜诪专 讚讗讜讻诇 专讗砖讜谉 讜讗讜讻诇 砖谞讬 讛讚讗 讞砖讬讘 诇讛讜 讜讻讜':


讚"讛 讗讬谉 诪讜讻专讬谉 诇谞讻专讬 讻讜' 讗注"讙 讚讗讬 注讘讬讚 诇讛讜 讘砖讘转 诇讗 诪讞讬讬讘 讞讟讗转 讜讻讜' 驻讬专讜砖 讜诇拽诪谉 讘讙诪专讗 诪驻专砖 讚诇讗 讙讝专讬 讘"砖 讗诇讗 讘讛谞讱 讚讗讬 注讘讬讚 诇讛讜 讘砖讘转 讛讜讛 讞讬讬讘 讞讟讗转 诪"诪 讘讛谞讱 讙讝讜专 讻讬讜谉 砖谞注砖讬转 讘讬讚讬诐 注诇 讬讚讬 谞讻专讬 讜讗讛谞讱 诇讗 拽讗诪专 讘讙诪专讗 讚讘注讬 讞讬讜讘 讞讟讗转 讗讘诇 讘讛谞讱 讚讘专讬诐 讚专讬砖讗 讚讗讬谞讜 注讜砖讛 讗讬住讜专 讘讬讚讬诐 讜讻讜' 驻讬专讜砖 讻讙讜谉 讗讬谉 砖讜专讬谉 讜讗讬谉 谞讜转谞讬谉 讜讗讬谉 驻讜专砖讬谉 讚讗讬谉 注讜砖讛 讛诪诇讗讻讛 讘讬讚讬诐 讗诇讗 砖谞注砖讬转 诪讗诇讬讛 讜诇讻讱 诇讗 讙讝专讜 注诇讬讛诐 讘注"砖 住诪讜讱 诇讞砖讬讻讛 讗诇讗 讛讬讻讗 砖讛讜讗 讘讗讜转讜 注谞讬谉 砖讗诐 注砖讛 讗讜转讛 讘砖讘转 讛讜讬 讗转讬 诇讬讚讬 讞讬讜讘 讞讟讗转 讻讙讜谉 讘驻讜专砖讬谉 诪爪讜专讜转 诇讗 讙讝专讜 注诇讬讛诐 讗诇讗 讛讬讻讗 砖讛讜讗 讘注谞讬谉 砖诇驻注诪讬诐 砖讘砖注转 驻专讬砖转讜 讬诇讻讜讚 讜讗诐 注砖讛 讻谉 讘砖讘转 讛讜讬 讗转讬 诇讬讚讬 讞讬讜讘 讞讟讗转 讗讝 讙讝专讜 注诇讬讛诐 讘注"砖 讜讻诪讜 砖诪砖诪注 诪讚讘专讬 讛转讜住' 诇注讬诇 讘讚"讛 讗讬谉 驻讜专砖讬谉 讗讘诇 讗诐 讛讜讗 讘注谞讬谉 砖讗"讗 砖讘砖注转 驻专讬砖转讜 讬诇讻讜讚 讚讗讝 讗驻讬诇讜 讗诐 讛讬讛 驻讜专砖 讘砖讘转 注爪诪讜 诇讗 讗转讬 诇讬讚讬 讞讬讜讘 讞讟讗转 诇讗 讙讝专讜 注诇讬讜 讘注"砖 讜讻谉 转谞谉 讘住讜祝 诪转谞讬转讬谉 讜砖讜讬谉 讗诇讜 讜讗诇讜 砖讟讜注谞讬谉 拽讜专讜转 讘讬转 讛讘讚 讜讻讜' 讜诪驻专砖 讘讙诪专讗 讚讟注诪讗 讚诇讗 讙讝专讜 讘讬讛 讘"砖 诪砖讜诐 讚讗驻讬诇讜 讗讬 注讘讬讚 诇讛讜 讘砖讘转 诇讬讻讗 讞讬讜讘 讞讟讗转 讜讻驻讬专讜砖 专砖"讬 砖诐 诪砖讜诐 讚谞注砖讬转 诪讗诇讬讛谉:


讘讗"讚 讜讛讬讬谞讜 讟注诪讗 讚讗讬谉 谞讜转谞讬谉 注讜专讜转 诇注讘讚谉 专"诇 讚讗注"讙 讚讗祝 讗诐 讛讬讛 谞讜转谞谉 诇注讘讚谉 谞讻专讬 讘砖讘转 讗讬谉 讘讝讛 讞讬讜讘 讞讟讗转 讚讗讬谉 讘谞转讬谞讛 讞讬讜讘 讞讟讗转 诪"诪 讻讬讜谉 砖讛谞讻专讬 注讜砖讛 讘砖讘转 讘讬讚讬诐 讚讘专 砖讬砖专讗诇 讗住讜专 诪谉 讛转讜专讛 讙讝专讜 讘讬讛 专讘谞谉 注诐 讞砖讬讻讛:


讘讙诪' 诪讗讬 讟注诪讗 讗诪专 专讘讗 诪驻谞讬 讻讜' 讻爪"诇:





讞讻诪转 砖诇诪讛

讙诪' 讗诇讗 讗诪专 专讘讗 讬砖专讗诇 谞诪讞拽:


砖诐 讗诇讗 讗诪专 专讘讗 讙讝讬专讛 诪砖讜诐 讻讜' 讻爪"诇. 讜谞"讘 讗祝 砖诇讗 诪爪讗转讬 谞"诇 诇讛讙讬讛 讻谉 讻讬 讻讱 诪砖诪注 诪驻讬专砖"讬 讜讗祝 诪讚讘专讬 讛转讜住' 诇诪注讬讬谉 讘讛诐 讜讚讜"拽:


转讜住' 讘讚"讛 讚讬诇诪讗 讻讜' 讜讬"诇 讻讬讜谉 讻讜'. 谞"讘 谞专讗讛 讘注讬谞讬 诪讚诇讗 讻转讘讜 讛转讜住' 讗诇讗 爪专讬讱 诇驻专砖 讻讜' 讜讻转讘讜 讜讬"诇 讻讜' 诪砖诪注 砖讗讬谞诐 住讜转专讬诐 驻讬专砖"讬 讻讬 诪讛 砖驻讬专砖"讬 讛讜讗 诇驻讬 讛诪住拽谞讗 讚讛转诐 讚讗讜住专 讗祝 诇讻讛谞讬诐 讜讻谉 驻住拽 讘住诪"讙 讘讛诇讻讜转 转专讜诪讛 讗诇讗 砖讛转讜住' 讛拽砖讜 诪转讞诇转 讛住讜讙讬讗 讚讛转诐 讚讗讬谞讜 讗讜住专 讗诇讗 诇讝专讬诐 讗讬讱 诪讘讬谞讬诐 讛讱 讙讝讬专讛 讻讜' 讜拽"诇. 讜诪讛 砖驻讬专砖"讬 讚讗驻讬' 讬讝专注谞讛 讚讛讜讬 讟诪讗讛 诇讗讜 讚讜拽讗 拽讗诪专 砖讛专讬 讘讛讚讬讗 砖谞讬谞讜 砖诐 砖讟讛讜专讬谉 讗诇讗 讻诇讜诪专 砖谞砖讗专讜 讘讗讬住讜专谉 讻讗讬诇讜 讛谉 讟诪讗讬谉 诇注谞讬谉 讝讛 砖讗住讜专讬诐 诇讻讛谞讬诐 讜讛讟注诐 砖谞驻住诇讜 讘讛讬住讞 讛讚注转 讻讚讗讬转讗 讛转诐 诇讛讚讬讗 讜诇讗 诪讛谞讬 讛讗讬 讙讝讬专讛 讗诇讗 砖讚讬谉 转专讜诪讛 注诇讬讛谉 讜驻住讜诇讬谉 讘讛讬住讞 讛讚注转 诇讗驻讜拽讬 讗诐 讛讬讜 讞讜诇讬谉 讙诪讜专讬诐 讛讜讬 砖专讬 讜拽"诇 (注讬讬谉 讘诪讛专砖"讗):





专砖"砖

讙诪专讗 讗"专 讗讬 讚讞砖讬讚讬 讻讜'. 拽砖讛 讚讗"诇 讚诇注讜诇诐 诇讗 讞砖讬讚讬 讗诇讗 讚讙讝专讬谉 诪砖讜诐 讬砖专讗诇 砖谞驻诇讛 诇讜 转专讜诪讛 诪讘讬转 讗讘讬 讗诪讜 讻讛谉 讚讞住 注诇讬讛 诇诪讜讻专讛 讘讝讜诇 讜讬讝专注谞讛 讜讗转讬 诇讬讚讬 转拽诇讛 砖讬讗讻诇谞讛 讜讬"诇:



讙诪专讗 注诇 驻转谉 诪砖讜诐 砖诪谞谉 诪讗讬 讗讜诇诪讬讛 讻讜' 讗诇讗 讙讝专讜 注诇 驻转谉 讜砖诪谞谉 讻讜'. 讜讛专注"讘 诇"讚 讘诪砖"讻 注诇 驻转谉 诪砖讜诐 砖诪谞谉 讻讜':



转"讬 讘转讚"讛 讻讬讜谉. 讜专讬讘"讗 讻讜' 诇讗 讛讬讜 诪驻专讬砖讬谉 讻诇诇 讻讜'. 拽砖讛 诪诪"讘 驻"讞 讚驻讗讛 讜讘谉 诇讜讬 谞讗诪谉 诇注讜诇诐 注"砖 讘驻讬' 讛专注"讘:



转讜住' 讚"讛 讛谞讬讞讗. 诪讬讛讜 拽砖讛 讚诇讗 诪谞讬 专砖"讬 讛讱 讚诇"讬 讛讝讘 讻讜' 讚拽转谞讬 诇讛 讘诪转谞讬转讬谉. 讜诇"谞 讚讚注转 专砖"讬 诪讚拽转谞讬 讻讬讜爪讗 讘讜 讻讜' 诪砖诪注 讚讚讬谉 讝讛 讗讬谉 注讬拽专 诪拽讜诪讜 驻讛 讗诇讗 讚转谞讬 诇讬讛 讛讻讗 诪砖讜诐 讚讚诪讬 诇讚讬谞讬 讚诇注讬诇 诇讻谉 住"诇 讚讜讚讗讬 诇讗 拽讗讬 讜讗诇讜 讻讜' 注诇讬讜 讜注' 转讜讬"讟 诪"讙 砖讛注讬专 诪注讬谉 讝讛:



[转讚"讛 讗讬谉 诪讜讻专讬谉 讻讜'. 讻讚驻讬' 讘拽讜谞讟专住. 讛讜讗 诇拽诪谉 (讬讞:) 讘讚"讛 讗诇讗 讻讚讬 砖讬讙讬注] :



讘诪砖谞讛 讜讻专砖讬谞讬谉. 驻讬' 讛专诪讘"诐 讻讜住诪转 讜讻转讘 讛转讜讬"讟 砖讛讜讗 住讜讘专 砖讻讜住诪转 讗讬谞讛 讻讜住诪讬谉 砖谞讞砖讘转 讘讛' 诪讬谞讬谉 讜讘讬专讜砖诇诪讬 专讬砖 讞诇讛 讛讘讬讗讜 讛专"砖 砖诐 讬诇讬祝 讛讗 讚讛' 讚讘专讬诐 讞讬讬讘讬诐 讘讞诇讛 诪拽专讗 讚讜砖诐 讞讟讛 砖讜专讛 讻讜' 讜讻讜住诪转 讝讜 讛讻讜住诪讬谉 讜诪砖诪注 讚讚专砖讛 讙诪讜专讛 讛讬讗 讜诇讗 讗住诪讻转讗 诪讚驻专讬讱 注诇讛 讜诇诪讚讬谉 诪谉 讛拽讘诇讛 讗讱 诪爪讬谞讜 讘诪讜"拽 驻"讙 讛"讛 讚拽讗诪专 砖诐 诪谞讬谉 诇讗讘诇 诪讛"转 砖讘注讛 砖谞讗' 讜讬注砖 诇讗讘讬讜 讗讘诇 讝"讬 讜讝' 讬诪讬 讗讘讬诇讜转 讗讬谞谉 讗诇讗 诪讚专讘谞谉 讜讗驻"讛 驻专讬讱 注诇讛 讜诇诪讚讬谉 讚讘专 拽讜讚诐 诇诪"转:



砖诐 讗诇讗 讻讚讬 砖讬讙讬注 诇诪拽讜诐 拽专讜讘. 驻专砖"讬 讻诇讜诪专 讜讻讜' 讜讻谉 讘驻讬专讜砖 讛专诪讘"诐 砖讬讙讬注 诇讘讬转讜 讻讜' 讜讗讬谉 诇砖讜谉 诇诪拽讜诐 拽专讜讘 住讜讘诇 驻讬专讜砖诐 讚讛诇"诇 讻讚讬 砖讬讙讬注 诇讘讬转讜 讻诇讬砖谞讬讬讛讜 讜讝讛讜 诇拽诪谉 (讬讞 讘 讜讬讟) 讘讘专讬讬转讜转 讬讛讬讛 讛诪拽讜诐 拽专讜讘 讗讜 专讞讜拽 诇讻谉 讛谞诇注"讚 讚讚注转 转谞讗 讚诪转谞讬转讬谉 讗诇讬讘讬讬讛讜 讚诇讗 讘注讬谞谉 诇讘讬转讜 诪诪砖 讗诇讗 讻讚讬 砖讬讙讬注 诇讘讬转 砖讘注讬专讜 讛讬讜转专 拽专讜讘 讜讻讚注转 讘"讛 讘讘专讬讬转讗 诇拽诪谉 (讬讞:) 诇转"拽 讚专"注 讜拽专讜讘 讘注讬谞讬 诇讜诪专 讚讙诐 讚注转 专"注 讗诇讬讘讗 讚讘"砖 讻谉 讘讻讚讬 砖诇讗 诇讛驻诇讬讙 诪讞诇拽讜转谉 讗诇讗 砖诇讗 讞砖 讻"讻 诇驻专砖 讚讘专讬 讘"砖 讜诪住转诪讗 诪诪讬诇讗 讜诪转谞讬转讬谉 讻讜讜转讬讛 讜注诪"讗 专诪"讝:



砖诐 讜讘"讛 诪转讬专讬谉. 诪诇砖讜谉 讛专诪讘"诐 讘讞讘讜专讜 驻"讜 讛讬"讟 讜讻' 讜讘讬讜转专 诪诇砖讜谉 讛讟讜砖"注 专谞"讘 住住"讗 诪砖诪注 讚讘注讬谞谉 砖讬爪讗 诪诪砖 诪讘讬转讜 诪讘注讜"讬 讗讘诇 诇砖讜谉 讻讚讬 讻讜' 砖讘讚讘专讬 专"注 讘讘专讬讬转讗 诇讗 诪砖诪注 讛讻讬 讜讻谉 诇拽诪谉 (讬讟) 谞讜转谞讬谉 诪讝讜谞讜转 诇驻谞讬 讛谞讻专讬 讘讞爪专 (讻讚讬 诇讗讻诇谉 专诪讘"诐 讜砖讜"注) 谞讟诇谉 讜讬爪讗 讗讬谉 谞讝拽拽讬谉 诇讜 讜爪"注:



砖诐 讜讘讻讜诇谉 讘"讛 诪转讬专讬谉 注诐 讛砖诪砖. 讜驻讬专砖"讬 讘注讜讚 砖讛讞诪讛 讝讜专讞转. 诇讻讗讜专讛 住转讬专讛 诪讻讗谉 诇驻讬专"转 诇拽诪谉 (诇讛) 讘转讚"讛 转专讬 讚诪转讞诇转 砖拽讬注讛 讘讻讚讬 讛诇讜讱 讙' 诪讬诇讬谉 讜注讜讚 3/1 讗讜 4/1 诪讬诇 讜讚讗讬 讬讜诐 讛讜讗 讚讗"讻 讗诪讗讬 诪爪专讻讬 讘注讜讚 砖讛讞诪讛 讝讜专讞转 讜住讬讬注转讗 诇讛讙专"讗 讝"诇 讜住讬注转讜 讘讗讜"讞 专住"讗 住拽讬"讗 讜讻谉 讛讘讬讗 讙诐 讛讜讗 讝"诇 讘讛诪砖讱 讚讘专讬讜 专讗讬讛 讝讜 讜讗讜诇讬 讬"诇 讚讛讻讜讜谞讛 讻讗谉 诇讗讬谞诐 讘拽讬讗讬谉 讜讻讚讗"诇 专讘讗 诇砖诪注讬讛 讗转讜谉 讚诇讗 拽讬"诇 讻讜' 讗讚砖讬诪砖讗 讗专讬砖 讚讬拽诇讬 讻讜' 诇拽诪谉 (诇讛:):





讛讙讛讜转 讬注讘"抓

转讜住' 讚"讛 注诇 讻讜' 诇讗住讜专 讘讛谞讗讛 讻讜'. 谞状讘 讛讟注诐 驻砖讜讟 诪砖讜诐 讚诪砖讻专 讜诪专讙讬诇 诇讚讘专 注讘讬专讛 讜讻讚讗讬' 讘诪状专 讙讘讬 讘谞讜转 诪讜讗讘 砖注"讬 讛砖拽讗转 讬讬谉 讛讻砖讬诇讜诐 诇讝谞讜转 注诪讛谉 讜讬爪诪讚 讬砖专讗诇 诇讘"驻. 讜转讜 诪砖讜诐 讚诪讞诇祝 讘讬讬"谞 讙诪讜专:





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 砖诪讟诪讗 讘讝讬讘讛 讜讗驻讬' 讗讬谞讜 讝讘. 注讬讬谉 诪讛专砖"讗 诇拽诪谉 讚祝 讻讗 注"讘 讘转讜讚"讛 砖讛讬讛 诪讜谞讞:





讞讬讚讜砖讬 讞转"住

诪砖讜诐 转专讜诪讛 讘讬讚 讻讛谉. 注讬讬谉 诪讛专砖"诇 讜注讬讬谉 讬讚 讚讜讚 讜诇驻注"讚 讚注转 专砖"讬 讘诪转拽 诇砖讜谞讜 诇驻讬 讛诪住拽谞讗 讚驻住讞讬诐 讚讗讬谉 讝专讬注讛 注讜诇讛 诇拽讚砖讬诐 讻砖诐 砖讗讬谉 讛砖拽讛 注讜诇讛 诇诪讬 讞讙 注"砖. 诪砖讜"讛 谞砖讗专讛 讘讟讜诪讗讛. 讗诪谞诐 讻诇 讝讛 讗讬 谞砖讗专 注诇讬讜 砖诐 拽讜讚砖 讻诪讜 诪讬 讞讙 砖注讻"驻 讗讬谉 讛讛砖拽讛 诪讘讟诇 诪诪谞讜 讛拽讚讜砖讛 讜诪诪讬诇讗 诇讗 谞讟讛专讜 注"讬 讛砖拽讛 诪砖讗"讻 讛讻讗 讘转专讜诪讛 讗讬 讛讝专讬注讛 诪讘讟诇转 砖诐 转专讜诪讛 讜诪诪讬诇讗 讛谉 讞讜诇讬谉 讜讘讞讜诇讬谉 诪讛谞讬 讝专讬注讛 诇讟讛专讛 讜讬讛讬讛 注转讛 讞讜诇讬谉 讟讛讜专讬诐 注"讻 转讞诇转 讙讝专转诐 讛讬' 砖诇讗 诇讘讟诇 砖诐 转专讜诪讛 诪诪谞讜 讜砖讜讘 诪诪讬诇讗 讗讬谉 诇讜 讟讛专讛 讘讝专讬注讛 讻诪讜 诪讬 讞讙 讚讜拽 讘诇砖讜谉 专砖"讬 讜转讘讬谉 讻讬 讻谉 讛讜讗. 讜讛谞讛 诪讗谉 讚住"诇 转专讜诪讛 讟诪讗讛 讘砖专驻讛 诪谉 讛转讜专讛 讜讻诇 讛谞砖专驻讬诐 诇讗 讬拽讘专讜 讜讻诪"砖 转讜住' 诇拽诪谉 讻"讜 注"讗 讚"讛 讻讱 讜讻讜' 爪"诇 讛讬讬谞讜 讚专讱 讘讬注讜专 诇讗 讬拽讘专讜 讗讘诇 讚专讱 讝专讬注讛 诇讟讛专讛 讛讜讛 讻诪讜 讟讘讬诇讛 诪讜转专 诪谉 讛转讜专讛 讜专讘谞谉 讗住专讜 诪砖讜诐 转拽诇讛 讜拽"诇 讜注讬讬谉 讛讬讟讘 注"讝 诪"讞 注"讘 转讜住' 讚"讛 讜讗讬谉 讜讻讜':


诇专' 讬讜住讬 砖讘住专讬 讛讜讜讬谉 讛拽砖讜 转讜住' 讚讛诪"诇 诇专"讟 讬"讝 讛讜讜 诇讻讗讜专讛 讘驻砖讬讟讜转 讬"诇 讚讜讚讗讬 诇专"讗 讚住"诇 讗讜讻诇 专讗砖讜谉 专讗砖讜谉 讜砖谞讬 砖谞讬 驻砖讬讟讗 诇讬' 讚讞砖讘讬' 诇讬' 讘转专转讬 讗诇讗 专"讗 砖诪讜转讬 讛讬讗 讜拽讬讬诪"诇 讻专' 讬讛讜砖注 讚讗讜讻诇 专讗砖讜谉 讜砖谞讬 讛讜讛 砖谞讬 讝讛 诇讗 谞"诇 诇诪讬讞砖讘 讘转专转讬 诇转讜住' 讜注"讻 驻专讬讱 讬"讝 讛讜讜 讜讝讛 讬讜爪讚拽 诇专' 讬讜住讬 砖讛讬' 诪转诇诪讬讚讬 转诇诪讬讚讛讜谉 砖诇 专"讗 讜专"讬. 讜专"讗 砖诪讜转讬 讜注"讻 讻专' 讬讛讜砖注 住"诇 讗讘诇 专' 讟专驻讜谉 砖讛讬' 诪讞讘专讬讛诐 诪爪讬 住讘讬专 讻专"讗 讜诇拽"诪 讜诪讬讜砖讘 谞诪讬 诪"砖 转讜住' 诇注讬诇 讚"讛 讗祝 讛讬讚讬诐 讜讻讜' 砖讛拽砖讛 讛诪讛专砖"讗 讚诇诪讗 讞砖讬讘 讗讜讻诇 专讗砖讜谉 讜砖谞讬 讘讞讚讗 讜讙诐 诪讬诐 砖讗讜讘讬谉 讘讞讚讗 讜讛讗"砖 讚注讻"驻 诇专"讗 转讬拽砖讛 讚诇讚讬讚讬' 讗讜讻诇 专讗砖讜谉 讜砖谞讬 讘讜讚讗讬 转专转讬 讛讜讜 讜讗"讻 讟驻讬 诇讬'. 诪讬讛讜 诇讝讛 讬"诇 讚诇诪讗 专"讗 住"诇 讻专"讟 讗讜 讻专' 讬讜住讬 讚爪讬谞讜专 讜讗诪谞诐 诇专砖"讬 讚讙诐 诇专' 讬讛讜砖注 讞砖讘讬' 讘转专转讬 讗讜讻诇 专讗砖讜谉 讜砖谞讬 转讬拽砖讛 诇讬诪讗 诇专"讟 讬"讝 讛讜讜. 讜讬"诇 注"驻 诪"砖 驻谞讬 讬讛讜砖注 讚讛讻专讞 讚诇讗 讬讗讻诇 讛讝讘 诇讗 讛讜讛 诪讬"讞 讚讘专 砖讛专讬 讗驻讬' 注讜祝 注讜诇讛 注诐 讛讙讘讬谞讛 讛"诇 诪拽讜诇讬 讘"砖 讻"砖 讝讘 注诐 讛讝讘讛 讚讗讬讻讗 砖讬谞讜讬 讬讚讬注讜转 注"砖. 讜讗诪谞诐 讘讞讜诇讬谉 驻' 讻诇 讛讘砖专 拽"讚 注"讘 诪讘讜讗专 讚专' 讬讜住讬 讛讗 讚住"诇 讚注讜祝 注诐 讛讙讘讬谞讛 讛讜"诇 诪拽讜诇讬 讘"砖 讜诪砖讜"讛 驻专讬讱 讘砖诪注转讬谉 专' 讬讜住讬 诇砖讬讟转讬' 讗讘诇 专"讟 诪爪讬 住讘专 讻转"拽 讚注讚讬讜转 讚注讜祝 注诐 讙讘讬谞讛 诇讗 讛讜讛 诪拽讜诇讬 讘"砖 讜讞砖讬讘 诇讗 讬讗讻诇 讛讝讘 诪讬"讞 讚讘专:





驻谞讬 讬讛讜砖注

讘转讜住驻讜转 讘讚"讛 讛谞讬讞讗 诇专"诪 专砖"讬 讞砖讬讘 讻讜' 诪讬讛讜 拽砖讛 讚诇讗 诪谞讬 专砖"讬 讛讱 讚诇讗 讬讗讻诇 讛讝讘 注诐 讛讝讘讛 讻讜' 注讻"诇. 讜诇注谞"讚 讚专砖"讬 住讘专 讚诇讗 讬讗讻诇 讛讝讘 注诐 讛讝讘讛 诇讗讜 诪讬"讞 讚讘专 讛讜讬 讗诇讗 诪砖讜诐 讚讚诪讬 讘讟注诪讬讛 讚诪驻谞讬 讛专讙诇 注讘讬专讛 诇讟注诪讬讛 讚讗讬谉 驻讜诇讬谉 讜讗讬谉 拽讜专讬谉 诪砖"讛 谞拽讟 诇讛 讛讱 诪转谞讬' 讻讚诪砖诪注 诇砖讜谉 讻讬讜爪讗 讘讜 讘讻诪讛 讚讜讻转讬 讜谞专讗讛 诇讬 砖讝讛 诪讜讻专讞 讚讛讗 诇注讬诇 讚祝 讬"讙 讘注讬 专讘讬 讬讜住祝 诇诪讬驻砖讟 讚谞讚讛 讗住讜专讛 诇讘注诇讛 讛讬讗 讘讘讙讚讛 讻讜' 诪讚讘"讛 讚讗住专讜 诇讛注诇讜转 讘砖专 注讜祝 注诐 讙讘讬谞讛 注诇 讛砖诇讞谉 讜讚讞讬谞谉 砖讗谞讬 讛转诐 讚诇讬讻讗 讚讬注讜转 讜讘转专 讛讻讬 讘注讬 诇诪驻砖讟 诪诪转谞讬转讬谉 讚诇讗 讬讗讻诇 讛讝讘 注诐 讛讝讘讛 讜讻讜' 讜诇驻"讝 诪砖诪注 讚诇讘"砖 讚诪转讬专 诇讛注诇讜转 注讜祝 注诐 讙讘讬谞讛 讗祝 讚诇讬讻讗 讚讬注讜转 诪讻"砖 讝讘 注诐 讛讝讘讛 讚讗讬讻讗 讚讬注讜转 讜讻讚驻专讬砖讬转 诇注讬诇 讚讛专讙诇 注讘讬专讛 讛讬讬谞讜 讞讬讘讜拽 讜谞讬砖讜拽 讚诪讚专讘谞谉 讛讬讗 讜讗"讻 讗讬 住"讚 讚诪讚讬"讞 讚讘专 讛讜讬 讛讗 讗讬驻讻讗 砖诪注讬谞谉 诇讛 讚讛讗 注讬拽专 讙讝讬专转 讬"讞 讚讘专 诪讘"砖 讛讜讬 砖谞诪谞讜 讜专讘讜 注诇 讘"讛 讻谞"诇 讜讚讜"拽 :


讘诪砖谞讛 讘"砖 讗讜诪专讬诐 讗讬谉 驻讜专住讬谉 诪爪讜讚讜转 讻讜' 讜讻转讘讜 讘转讜住' 讗注"讙 讚讗讬 注讘讬讚 诇讛 讘砖讘转 诇讗 讗转讬 诇讬讚讬 讞讬讜讘 讞讟讗转 讗驻"讛 讙讝专讬谞谉 讚讝讬诪谞讬谉 讚讗转讬 诇讬讚讬 讞讬讜讘 讗诐 讘砖注转 驻专讬住转讜 讬诇讻讜讚 讻讜' 注讻"诇. 讜诇讻讗讜专讛 讛讜讗 讚讜讞拽 讜谞专讗讛 砖诇讗 讛讜爪专讻讜 诇驻专砖 讻谉 讗诇讗 诇砖讬讟转诐 讚诇拽诪谉 讚诇专讘讛 讗诇讬讘讗 讚讘"讛 诇讗 讛讜讬 讟注诪讗 讚诪转谞讬转讬谉 诪砖讜诐 砖讘讬转转 讻诇讬诐 讚诪讜拽讬 诇讛 讘诇讞讬 讜拽讜拽专讬 讚诇讗 注讘讬讚 诪注砖讛 讜讗驻讬诇讜 诇讘"砖 砖专讬 讗注"讻 讚讟注诐 讚诪爪讜讚讜转 诪砖讜诐 讙讝讬专讛 诪砖讗"讻 诇驻讬专砖"讬 诇拽诪谉 讘讬谉 诇专讘讛 讜讘讬谉 诇专讘 讬讜住祝 讛讜讬 讟注诪讗 讚讘"砖 诪砖讜诐 砖讘讬转转 讻诇讬诐 讜诇讗 诪砖讜诐 讙讝讬专讛 讜讻诪讜 砖讗讘讗专 讘住诪讜讱. 诪讬讛讜 讗祝 诇砖讬讟转 讛转讜住' 讙讜驻讗 谞诪讬 诇讗 讬讚注谞讗 诪讬 讛讻专讬讞诐 诇驻专砖 诇拽诪谉 讚诪爪讜讚讜转 讚诪转谞讬' 讘诇讞讬 讜拽讜拽专讬 讛讗 诪爪讬谞谉 诇讗讜拽诪讬 诇专讘讛 讘诪爪讜讚讜转 诪诪砖 讗诇讗 讚讛转讜住驻讜转 诇拽诪谉 诇砖讬讟转诐 讚讛讻讗 讚砖讬讬讱 讘诪爪讜讚讜转 谞诪讬 讙讝讬专讛 讜讗"讻 拽讜砖讟讗 讚诪讬诇转讗 讗转讬 诇讗砖诪注讬谞谉 讚诇专讘讛 讗驻讬诇讜 讘诇讞讬 讜拽讜拽专讬 讗住讜专 讜讛专"谉 讝"诇 讻转讘 诇讛讚讬讗 讚讟注诪讗 讚诪爪讜讚讜转 讛讬讬谞讜 诪砖讜诐 砖讘讬转转 讻诇讬诐 讜诪砖"讛 转谞讬 讻讜诇讛讜 讘讘讬 讚诪转谞讬转讬谉 讚诪讬爪专讱 爪专讬讻讬 注"砖. 讜注讬讬谉 诪讛 砖讗讻转讜讘 讘住诪讜讱 讘诇砖讜谉 讛转讜住' 讘讚"讛 讜诇讬诪讗 诪专:





爪诇"讞

诪转谞讬' 讗讬谉 砖讜专讬谉 讚讬讜 讜住诪诪谞讬诐 讜讻专砖讬谞讬谉. 讛谞诐 讗讬住讜专 砖专讬讬转 讚讬讜 讛讬讗 讗讜 诪砖讜诐 诇砖 讻驻砖讟讬讛 讚住讜讙讬讗 专讗讬谞讜 讻讗谉 讗讜 诪砖讜诐 爪讜讘注 讻驻讬' 砖诇 讛专讘 讛诪讙讬讚 讘驻"讟 诪讛' 砖讘转 讛' 讬"讚: 讜诇讚讘专讬讜 驻讬专讜砖 讛住讜讙讬讗 砖讗诐 讛讬讛 讘讚讬讜 讙讬讘讜诇 讗讝 诇讗 讛讬讛 讞讬讬讘 讘讚讬讜 诪砖讜诐 爪讜讘注 注讚 砖讬讙讘诇. 讗诪谞诐 砖专讬讬转 住诪诪谞讬谉 讛讜讗 讚讜诪讛 诇讚讬讜 注诇 诪专 讻讚讗讬转 诇讬'. 诇专砖"讬 诪砖讜诐 诇砖 讜诇讛专讘 讛诪讙讬讚 诪砖讜诐 爪讜讘注 讗讘诇 讻专砖讬谞讬谉 诇讗 砖讬讬讱 讘讛讜 诇讬砖讛 讜爪讘讬注讛 诇驻讬 诪讗讬 讚诪讜讻讞 讘讝讘讞讬诐 讚祝 爪"讚 **讛讙讛"转 谞讻讚 讛诪讞讘专 讜讚注讞 讛专诪讘"诐 砖讙诐 讘讝专注 砖讜诪砖诪讬谉 砖讬讬讱 诇讬砖讛 讻诪讘讜讗专 讘讚讘专讬讜 住讜祝 驻"讞 讜讗讜诇讬 讛讜讗 讚讜诪讛 诪诪砖 诇讝专注 驻砖转谉 讜讛讙诪' 诇讗 诪讬注讟 讗诇讗 诪讬谉 讚讙谉:** 讚诇讗 砖讬讬讱 诇讬砖讛 专拽 讘讝专注 驻砖转谉 讜诇讗 讘讞讬讟讬 讜砖注专讬 讜诪讗讬 砖谞讗 讻专砖讬谞讬谉 诪讞讬讟讬 讜砖注专讬. 讜讛专讬 讛专诪讘"诐 讘驻讬' 讛诪砖谞讛 驻讬专砖 讻专砖讬谞讬谉 讻讜住诪转 讜爪"诇 砖讛讞讬讜讘 讛讜讗 诪砖讜诐 讝讜专注 讻诪讜 砖驻住拽 讛专诪讘"诐 讘砖讜专讛 讞讬讟讬谉 讜砖注讜专讬谉 注讬讬谉 讘讚讘专讬讜 驻"讞 诪讛"砖 讛' 讘'. 讜讗祝 砖讛诪讙"讗 讘住讬' 砖诇"讜 谞转拽砖讛 讘讚讘专讬讜 诪"诪 注讬讬谉 讘住驻专 转讜住' 砖讘转 讬讬砖讜讘 诇讚讘专讬讜 讜诇讚注转讬 诪诪砖谞' 讝讜 砖讘讻讗谉 诇拽讞 讛专诪讘"诐 讚讘专讬讜 讜诇驻讬 讝讛 诪讗讬 诇诪砖谞转谞讜 讻专' 讛讬讬谞讜 诪砖讜诐 讚讬讜 讗讘诇 诪砖讜诐 讻专砖讬谞讬谉 讘讜讚讗讬 讞讬讬讘 诇讻"注 诪砖讜诐 讝讜专注. 讜讘讝讛 讗转讬讗 诇讬 砖驻讬专 讚讘专讬 讛转讜住' 讘讙诪' 讘讚"讛 讗讜谞讬谉 砖诇 驻砖转谉 砖讛拽砖讜 讗诪讗讬 谞拽讟 讗讜谞讬谉 讟驻讬 诪讚讬讜 讜讻讜' 讜诇讻讗讜专讛 讘讞谞诐 谞讚讞拽讜 讘讝讛 讚诪讚讬讜 讛讜讛 诪爪讬 诇诪讬讚讞讬 讚讘驻讬讜 讛讟注诐 讚讘"讛 砖住讜讘专讬诐 讻专' 讬讜住讬 砖讗讬谞讜 讞讬讬讘 注讚 砖讬讙讘诇 讜讗"讻 讗讬谉 讻讗谉 讘砖专讬' 诪诇讗讻讛 讻诇诇 砖讬讛讗 砖讬讬讱 讘讜 砖讘讬转转 讻诇讬诐 讜讗祝 砖注讚讬讬谉 讬砖 诇讛拽砖讜转 讗"讻 专讘讬 讚讗诪专 讻讘"砖 讗讱 讬"诇 讚专讘讬 讬讗诪专 诇讗 谞讞诇拽讜 讘"砖 讜讘"讛 讘讚讘专 讝讛 讗讘诇 诇驻诪"砖 砖驻讬专 讛拽砖讜 讚注"讻 诇讗 谞讞诇拽讜 专讘讬 讜专"讬 讗诇讗 讘讚讬讜 讗讘诇 诇讗 讘讻专砖讬谞讬谉:


讜诇讗 讗转 讛爪诪专 诇讬讜专讛 讗诇讗 讻讚讬 砖讬拽诇讜讟 讛注讬谉. 讘讬专讜砖诇诪讬 讘砖诪注转讬谉 讗诪专讬' 讻讚讬 砖讬拽诇讜讟 讛注讬谉 诪讛 诪转讛谞讬 讗诪专 专' 讗讘讜讛 讻讙讜谉 讗讬诇讬谉 拽专讗讬 讚诇讗 诪拽驻讬讚讬谉 专讘讬 讬讛讜讚讛 讘砖诐 砖诪讜讗诇 讜讛讜讗 砖转讛讗 讬讜专讛 注拽讜专讛 讜讻讜' 专' 砖诪讜讗诇 讘砖诐 专' 讗讘讜讛 讘"讛 讬诇驻讬谉 诪诇讗讻转 讛讬转专 诪诪诇讗讻转 讗讬住讜专 讗诇讜 注砖讛 讻谉 讘砖讘转 砖诪讗 讗讬谞讜 讗住讜专 讜讚讻讜讜转讛 注砖讛 讻谉 诪讘注讜"讬 诪讜转专. 讜注' 驻讬专讜砖 讛讚讘专讬诐 讘住驻专 拽专讘谉 讛注讚讛. 讜诇讚讬讚讬 讬驻诇讗 讟注诪讬讬讛讜 讚讘"讛 讛讬讛 诇讜 诇驻专砖 诇注讬诇 注诇 诪砖谞转 讚讗讬谉 砖讜专讬谉 讜讘讗诪转 讻讘专 驻讬专砖 砖诐 讟注诪讬' 讚讘"砖 讜讟注诪讬' 讚讘"讛 讻诇 讗' 诪诪拽专讗 诪讬讜讞讚 讜讘讬谉 讗诐 讛拽专讗 讛讜讗 讗住诪讻转讗 讗讜 诇讗 讗诇讗 讚专砖讛 诪诪砖 诪"诪 砖诐 讘驻讬住拽讗 讛讛讬讗 讚注住讬拽 讘讟注诪讬讬讛讜 讚讻诇 讗' 讛讬讛 诇讜 诇驻专砖 讟注诐 讝讛. 讜诇讻谉 谞诇注"讚 讚讟注讜转 谞驻诇 讘讚驻讜住 讜讻讱 爪专讬讱 诇讛讬讜转 专"砖 讘砖诐 专"讗 讘"砖 讬诇驻讬 诪诇讗讻转 讛讬转专 讜讻讜' 讜诇转专抓 讛拽讜砖讬讗 讚诇注讬诇 砖讛拽砖讛 诪讛 诪转讛谞讬. 驻讬' 讜注讚讬讬谉 讙诪专 讛爪讘注 谞讙诪专 诪砖讞砖讬讻讛 讜讛专讬 讛诪诇讗讻讛 谞注砖讬转 诪砖讞砖讬讻讛 讜讘讗 诇转专抓 讚讬诇驻讬 诪诇讗讻转 讛讬转专 讜讻讬讜谉 砖讗诐 注砖讛 讻谉 讘砖讘转 讛讬讛 讞讬讬讘 诪诪讬诇讗 讙诐 讘注"砖 讻讘专 谞注砖讬转 讛诪诇讗讻讛 讜诇讗 讗讬讻驻转 诇谉 诪讛 砖讙诐 诪砖讞砖讬讻讛 诪讜住讬祝 爪讘注 讗祝 砖讙诐 讘讝讛 讬砖 讞讬讜讘 [讜讛讟注诐 讬讘讗] 讜诇驻讬 讝讛 拽砖讬讗 诇谉 诪讚讘专讬 讛讬专讜砖诇诪讬 讛讝讛 注诇 讚讘专讬 专讘 讬讜住祝 讘转诇诪讜讚讗 讚讬讚谉 讚诪讜拽讬 诪砖谞转谞讜 讻专' 讚住讜讘专 谞转讬谞转 诪讬诐 讛讬讗 砖专讬讬转讜. 讗"讻 转讬 讻砖谞转谉 讛诪讬诐 讘砖讘转 讞讬讬讘 讜诪诪讬诇讗 讛讬讛 诇讛转讬专 诪讘注讜"讬 专拽 砖讬转谉 讛诪讬诐 诪讘注讜"讬 讜讻讚讘专讬 讘"讛 讜诇诪讛 讘注讬 讘"砖 讻讚讬 砖讬砖讜专讜 诪讘注讜"讬 讜讗诪谞诐 谞诇注"讚 砖专讘 讬讜住祝 诇砖讬讟转讜 诇拽诪谉 砖讗讬谉 讛讟注诐 诪砖讜诐 讙讝讬专讛 专拽 讗讬住讜专 讚讗讜专讬讬转讗 诪砖讜诐 砖讘讬转转 讻诇讬诐. 讜讗"讻 诪讛 讘讻讱 砖讻讘专 谞注砖讛 诪诇讗讻讛 诪讘注讜"讬 讻讬讜谉 砖讙诐 讗讞"讻 砖讜专讛 讜讘诇砖 诇讗 讗诪专讬谞谉 讗讬谉 诇砖 讗讞专 诇砖. 讜讻诇 诪讛 砖谞讬转讜住祝 诇砖专讜转 诪讬讞砖讘 诇讬砖讛 诪讞讚砖 讜转讚注 讚讗讟讜 诇专讘讬 讚讗诪专 讛讗讞专讜谉 讞讬讬讘 讗诐 讘讗 讗讚诐 讗讞"讝 讜讙讬讘诇 诪诪砖 讗讟讜 讗讬谉 讛讗讞专讜谉 砖讜讘 讞讬讬讘 诪砖讜诐 诪讙讘诇 讛讗 讜讚讗讬 诇讬转讗. 讜讗诐 讻谉 讙诐 讛讻诇讬 注讜砖讛 诪诇讗讻转. 讛诇讬砖讛 讜讗诪谞诐 诪讛 砖砖讻讬讞 专讘 讬讜住祝 讚讗转讬讗 讻专' 讛讬讬谞讜 诪砖讜诐 讚诇专' 讬讜住讬 讗讬谉 讻讗谉 诇砖 讻诇诇 诇讗 讘转讞诇讛 讜诇讗 讘住讜祝 讚住讜祝 住讜祝 讗讬谉 讻讗谉 专拽 砖专讬讛 讜诇讗 讙讬讘讜诇 讜讛讬专讜砖诇诪讬 拽讗讬 讘砖讬讟转 专讘讛 讚住讜讘专 诪砖讜诐 讙讝讬专讛 讜注讬拽专 讛讙讝讬专讛 诪砖讜诐 砖讗诐 讬专讗讛 砖讗谞讜 诪转讬专讬谉 诇讛转讞讬诇 讘注"砖 讜讛讙诪专 讛讜讗 讘砖讘转 讬住讘讜专 砖讘讙诪专讜 诇讗 讬讞砖讘 诪注砖讬讜 讚诪诪讬诇讗 谞讙诪专 讜讛讛转讞诇讛 诇讞讜讚 讘讜讚讗讬 诇讗讜 讻诇讜诐 讛讜讗 讜讬转讞讬诇 讘砖讘转. 讗讘诇 讻砖讬专讗讛 砖讗讬谉 讗谞讜 诪转讬专讬谉 诇讛转讞讬诇 讘注"砖 专拽 讚讘专 砖讻讘专 谞讙诪专 讘讜 诪诇讗讻讛 讗诐 讻谉 讛讛转讞诇讛 诇讞讜讚 诇讗 讬注砖讛 讘砖讘转 砖讛专讬 讙诐 讘注"砖 讗住专讬谞谉 注诇讬讜 讜拽"讜 讘砖讘转. 讜讚讘专 砖讬砖 讘讙诪专讜 诪诇讗讻讛 讗祝 砖谞转讜住祝 讗讞"讻 诪诇讗讻讛 讬讜转专 诪"诪 诇讗 讬注砖谞讜 讘砖讘转 砖讻讘专 讬砖 讘诪注砖讬讜 诪诇讗讻讛 讘转讞诇讛 讜讛转讞诇转 讛讙诪专 讬讜讚注 砖谞拽专讗 诪注砖讬讜 诪讚讗住专谞讜 诇讛转讞讬诇讜 讘注"砖 讗诐 讬讛讬' 讛转讞诇转 讛讙诪专 讘砖讘转. 讜讛专讜讜讞谞讜 讘讝讛 讚讙诐 讘诪爪讜讚讜转 讗讬谉 讗谞讜 爪专讬讻讬诐 诇讚讘专讬 讛转讜住' [讚"讛 讗诇讗] 讚诪讬讬专讬 砖诇讗 讬讜讻诇 诇诇讻讜讚 专拽 讗' 讗讜 讘'.] 讜诪注转讛 诇专讘 讬讜住祝 谞砖讗专 拽讜砖讬转 讛讬专讜砖诇诪讬 讘爪诪专 诇讬讜专讛 诪讛 诪转讛谞讬 讜讙诐 转讬专讜抓 讛专讗砖讜谉 砖诇 讛讬专讜砖诇诪讬 讚诇讗 拽驻讚讬 砖讬讬讱 专拽 讗讬 讛讟注诐 诪砖讜诐 讙讝讬专讛 讜讘诪讛 讚诇讗 拽驻讚讬 讗讬谞讜 讘讛讜诇 注诇讬讜 讜诇讗 讙讝专讬谞谉 讗讘诇 诇专讘 讬讜住祝 讗讟讜 讘砖讘讬诇 讚诇讗 拽驻讚讬 诇讗 砖讬讬讱 讘讜 爪讘讬注讛 讻诇 诪讛 砖讛爪讘注 转讜驻住 讘讜 讬讜转专 讘转诪讬' 讜爪专讬讱 诇讜诪专 讚诇专"讬 讙诐 爪诪专 诇讬讜专讛 诪砖讜诐 讚诇讗 注讘讬讚 诪注砖讛. [讜诇讗讜拽讬诪转讗 砖谞讬' 讚专讘 讬讜住祝 诇拽诪谉 讘讙诪' 讬讘讜讗专 砖诐 讘住讜讙讬讬谉 讜注"砖]:


转讜住' 讚"讛 讗讬谉 驻讜专住讬谉 讗注"讙 讚讘砖讘转 谞诪讬 讗诐 驻讬专砖 讜讻讜' 砖讗讬谞讜 讬讜讚注 讗诐 讬爪讜讚 讜讻讜'. 讛拽砖讛 讘谞讬 诪讜讛' 讬砖专讗诇 讜讛专讬 讘讚讘讜专 砖讗讞"讝 讻转讘讜 讛转讜住' 讚诪讬讬专讬 讘驻讬专砖 讘讞讜专砖讬谉 讚诪爪讜讬讬诐 砖诐 讜讬讜讚注 砖转讘讜讗 砖诐 讜讗"讻 诪诪讬诇讗 讘砖讘转 讘讻讛"讙 讞讬讬讘. 讜谞专讗讛 砖拽讜砖讬转 讛转讜住' 讚讘"砖 拽讗诪专讬 讗讬谉 驻讜专住讬谉 讗诇讗 讻讚讬 砖讬爪讜讚讜 讚诪砖诪注 诪讬谞讬讛 讚讗诐 讗讬谞讜 讬讜讚注 讗住讜专 讜注诇 讝讛 讛拽砖讜 讚讗讚专讘讗 讻砖讗讬谞讜 讬讜讚注 讬讜转专 诪讜转专 讜讚讜讞拽:


讗讬 谞诪讬 谞"诇 砖讗诐 讛讟注诐 诪砖讜诐 讙讝讬专讛 诇讗 讙讝专讜 讗诇讗 讛讬讻讗 讘砖注讛 砖注讜砖讛 讘注"砖 讬讜讚注 讘讜讚讗讬 砖诇讗 讬讜讙诪专 注讚 砖讘转 讗"讻 讬讘讗 诇注砖讜转 讛转讞诇讛 讘砖讘转. 讗讘诇 讗诐 讘砖注讛 砖注讜砖讛 讘注"砖 讬砖 砖讛讜转 砖讬讜讻诇 讛讚讘专 诇讛讙诪专 诪讘注讜"讬 讗祝 砖讬砖 讗驻砖专讜转 砖诇讗 讬讜讙诪专 诪讘注讜"讬 注"讬 讗讬讝讛 注讬讻讜讘 诪"诪 诇讗 讙讝专讜 讘讝讛. 讜讗"讻 讘诪爪讜讚讛 讗诐 讗驻砖专 砖讬爪讜讚讜 诪讘注讜"讬 砖讜讘 诇讗 讙讝专讜 讗祝 讗诐 讘讗诪转 诇讗 讘讗讛 讛讞讬讛 注讚 砖讞砖讬讻讛 讜注讬拽专 拽讜砖讬转 讛转讜住' 讘讚"讛 讗诇讗 讘讻讚讬 砖讬爪讜讚讜 讛讜讗 诇专讘 讬讜住祝 砖讛讟注诐 讛讜讗 诪砖讜诐 砖讘讬转转 讻诇讬诐 砖讗讝 讗诐 谞讬爪讜讚 讘砖讘转 讬砖 讗讬住讜专 转讜专讛 讜讛讜爪专讻讜 诇讛注诪讬讚 讘驻讜专砖 讘讞讜专砖讬谉. 讜注讬拽专 拽讜砖讬转 讛转讜住' 讘讚"讛 讗讬谉 驻讜专砖讬谉 讛讜讗 专拽 诇专讘讛 讜诇讗 诇专讘 讬讜住祝 讻讚讗讬转讗 讘讞讬讚讜砖讬 讛专砖讘"讗 讜诇专讘讛 讚诪讜拽讬 诪砖讜诐 讙讝讬专讛 诇讗 诪讜拽诪讬谞谉 诇讛 讘讞讜专砖讬谉 讜讻诪讜"砖 诇拽诪谉 讘转讜住' 讚"讛 讜谞讬诪讗 诪专 讜讻讜' 注"砖 讜砖驻讬专 讛拽砖讜 讛专讬 讙诐 讘注讘讬讚 讘砖讘转 诇讬讻讗 讞讬讜讘 讞讟讗转 讜诪转讜专抓 拽讜砖讬转 讘谞讬 砖讬':

